Tular Video Wanita Paksa Teman Lelaki Belikan iPhone, Tak Mahu Telefon Jenama Vivo

Sebuah video yang beredar di rangkaian media sosial menunjukkan seorang wanita merengek di kaunter kedai telefon bimbit. Wanita itu dilaporkan bertengkar dengan teman lelakinya dan detik itu berjaya dirakam oleh mereka yang menyaksikan kejadian itu.

Video tersebut dimuat naik oleh akaun Tiktok @tio_saputra1812. Pemilik akaun itu menyatakan bahawa wanita itu merengek meminta teman lelakinya untuk membeli telefon bimbit jenama iPhone.

Namun, teman lelaki itu hanya mampu membeli telefon bimbit jenama Vivo kepada teman wanitanya. “Sayangnya, ini menyebalkan, saya mahukan iPhone, bukan Vivo,” tulis akaun itu seperti yang dilaporkan oleh media tempatan.

Dalam video tersebut, wanita itu kelihatan memakai selendang coklat dan kemeja berwarna krim. Dia datang bersama teman lelakinya yang memakai t-shirt dan seluar pendek serta sandal.

Mereka berdua berdiri di hadapan kaunter kedai telefon bimbit. Tidak lama selepas itu,  wanita itu merengek kepada teman lelakinya. Seolah-olah memaksa teman lelakinya untuk meninggalkan kaunter terbabit.

Tidak lama selepas itu, kelihatan wanita itu memukul teman lelakinya di hadapan pekerja kedai telefon bimbit terbabit. Teman lelakinya itu pula kelihatan kesal dengan tindakan teman wanitanya.

Difahamkan, punca kejadian ini berlaku disebabkan telefon bimbit yang teman lelaki mahu belikan itu tidak sesuai dengan keinginan wanita terbabit. Sementara itu, dua pekerja kedai telefon bimbit itu hanya memerhatikan tingkah laku pasangan itu.

Sehingga kini, video tersebut telah disukai lebih 374,000 orang dan menerima banyak komen dari orang ramai. “Saya perempuan, jika saya lelaki itu, saya akan tinggalkannya. Sudah dibeli, tetapi tidak bersyukur,” kata netizen. “Lelaki malang, dia pasti benar-benar malu,” komen netizen lain.

Lihat bagaimana 30 bomoh di Indonesia serang Israel guna sihir dan roket ghaib. Klik pautan di bawah untuk membaca.

Lihat Bagaimana 30 Bomoh Di Indonesia Serang Israel Guna Sihir Dan Roket Ghaib

Masih Degil Lumba Haram, Polis Indonesia Nekad Lepaskan Tembakan Ke Arah ‘Mat Rempit’

Nasihat Jangan Jadi Seperti Malaysia, Rakyat Indonesia Tenang Rempuh Sekatan Untuk Balik Raya


Tular Wajah Mangsa MH370 Mirip Penduduk Diego Garcia, Ini Penjelasan Anak Ketua Pramugara

Kecoh sejak semalam apabila tular di Facebook AFN Diego Garcia di mana penduduk Diego Garcia dikatakan mempunyai wajah yang sangat mirip dengan mangsa MH370.

Lebih mengejutkan netizen, bukan sahaja seorang mangsa MH370 mempunyai wajah yang mirip, malah turut dikongsikan beberapa wajah penduduk Diego Garcia yang didakwa hampir sama dengan mangsa MH370.

Situasi yang berlaku turut mejemput para netizen untuk hadir dengan pelbagai teori yang mengaitkan penduduk Diego Garcia dengan mangsa MH370. Tidak kurang juga yang menyeru pihak yang bertanggungjawab untuk membawa pulang mereka yang berwajah mirip ini ke Malaysia.

Melihat kepada kekecohan yang berlaku, anak kepada Andrew Nari selaku Ketua Pramugara MH370 tampil berkongsi di Instagram memaklumkan wajah yang tular di media sosial tersebut sememangnya bukan ayahnya.

Dalam pada itu, anaknya itu mahu mengucapkan ribuan terima kasih kepada orang ramai yang masih prihatin dengan keadaan ayahnya meskipun sudah beberapa tahun berlalu.

Beliau juga dikatakan terhibur membaca beberapa komen segelintir netizen dan berharap orang ramai tidak berasa bersalah terhadap beliau atas perkongsian yan tular.

Menerusi penjelasan yang dibuat, diharap orang ramai tidak lagi membuat spekulasi atau teori dalam menjaga sensitiviti serta tidak mengeruhkan keadaan ahli keluarga mangsa MH370.

Tular pada minggu ini apabila rakyat Malaysia di Australia ini memaklumkan berjaya raih sehingga RM43,000 sebulan bekerja sebagai penghantar barang.

Raih RM43,000 Sebulan Sebagai Penghantar Barang, Rakyat Malaysia Ini ‘Selesa’ Bekerja Di Australia

‘Public Transport Jadi Public Toilet’ – Wanita Selamba Buang Air Kecil Dalam MRT


Tular Wajah ‘Mirip’ Shah Rukh Khan, Lelaki Ini Tampil Cerita Kisah Sebenar

Sejak dua hari yang lalu, gambar wajah seorang lelaki Malaysia yang sangat mirip dengan wajah Shah Rukh Khan telah tular di media sosial.

Individu berkenaan, encik Fendi Ismail yang berasal dari Temerloh, Pahang berkongsikan gambar beliau di Facebook terlebih dahulu. Perkongsian yang sebenarnya satu jenaka itu secara tiba-tiba diambil serius oleh netizen.

“Mulanya ada orang bagi buah durian dekat saya. Tiba-tiba datang idea mahu guna FaceApp untuk edit sedikit wajah bagi jadi macam Shah Rukh Khan. Tiba-tiba macam ‘kena’ pula. Saya pun muat naiklah di Facebook. Lepas itu, notifikasi di telefon saya naik mendadak dan barulah saya perasan gambar yang saya edit itu sudah viral,” kata encik Fendi menerusi perbualan telefon bersama pihak The Vocket.

Ramai yang mula berkata beliau ‘menipu’ kerana wajah sebenar beliau langsung tidak seiras dengan Shah Rukh Khan. Tetapi dalam video yang dimuat naik oleh Fendi hari ini, semuanya hanyalah jenaka beliau untuk rakan di Facebook dan tidak sangka akan meletup.

Beliau memohon maaf jika ada yang ‘tertipu’ dan bukan niatnya berbukat demikian. Namun, populariti yang diterimanya sedikit sebanyak dapat membantu beliau dalam menjalankan aktiviti kebajikan yang diusahakan oleh beliau.

Encik Fendi merupakan peniaga roti canai di pagi hari tetapi selepas tamat meniaga, beliau akan berada di Masjid Taman Temerloh Jaya. Encik Fendi merupakan biro media korporat untuk masjid berkenaan.

Beliau kerap membuat video live berkenaan aktiviti yang dibuat di masjid berkenaan. Bukan terhenti di situ, Fendi dan AJK yang lain turut memberi bantuan kepada penduduk sekitar menerusi sumbangan daripada orang ramai. Boleh dikatakan setiap kunjungan akan di update oleh encik Fendi sendiri di laman Facebook beliau.

“Alhamdulilah disebabkan gambar saya viral, ramai yang mahu sama-sama membantu golongan yang memerlukan. Kadang penduduk sekitar masjid ini ada barang yang dihajati untuk diberikan kepada orang lain. Jadi bila mereka tahu ada perantara untuk proses ini, sedikit sebanyak memudahkan urusan mereka,” kata encik Fendi.

Sewaktu Perintah Kawalan Pergerakan (PKP), Masjid Taman Temerloh Jaya juga turut memberi sumbangan kepada mereka yang terkesan akibat COVID-19 dengan dana bantuan RM20,000. “Berkat tular gambar Shah Rukh Khan saya, saya harap ramai yang sama-sama berusaha untuk bantu golongan yang memerlukan selepas ini,” tambah Fendi.

Buat yang berada di sekitar Temerloh, untuk menempah roti canai anda boleh hubungi terus encik Fendi laman Facebook beliau di sini.

Ini pula artikel lain yang berkaitan wajah seiras. Baca pada pautan di bawah.

Wajah Seiras Tanda Jodoh, Doktor Rungkai Fakta Mengapa Wajah Kita Mirip Pasangan

‘Abang Maznah’ Curi Tumpuan Netizen, Rupanya Orang Kuat Di Sebalik LTdL

Animasi Dari Indonesia Tiru Upin Dan Ipin?


Tular Wanita Isi ‘Minyak Kuning’, Pakar Jelaskan Sebab McLaren Boleh Guna RON 95

Pada hujung minggu baru-baru ini tular sekeping gambar seorang wanita mengisi  minyak kuning (RON 95) pada kereta mewah jenama McLaren. Gambar itu telah menjadi perdebatan ramai, sama ada kereta mewah itu boleh menggunakan selain ‘minyak premium’ (RON 97).

Dr.Aid Fawzal sekali lagi tampil memberikan penjelasan bagi memudahkan orang ramai faham kemampuan minima enjin sesuatu kenderaan menggunakan minyak RON.

Kereta yang dipandu oleh wanita itu merupakan McLaren 570S yang dikuasakan dengan enjin 3.8L V8 Twin-Turbocharged yang memberikan kuasa 562hp dan 600Nm tork.

Dalam satu temu bual beliau bersama Ir. Fadzil ZA, seorang pakar enjin pada bulan Jun lalu, Ir.Fadzil ada menjelaskan enjin moden pada masa ini boleh menerima julat (range) RON yang sesuai di luar daripada yang disyorkan oleh pengeluar kenderaan.

Maksud beliau adalah, walaupun RON98 adalah 'Octane rating' yang disyorkan, kereta McLaren 600LT tersebut boleh terima RON yang lebih rendah.

Menurut bacaan saya, enjin² McLaren daripada Ricardo boleh terima serendah RON93.

— Aid Fawzal (@AidFawzal) September 18, 2022

Menurut Dr.Aid, walaupun model McLaren 570S disyorkan untuk menggunakan RON 98 mengikut piawaian, namun kereta tersebut tiada masalah untuk bergerak dengan diisi minyak RON yang lebih rendah. Beliau juga mendapati enjin-enjin McLaren yang diperbuat oleh Ricardo boleh menerima minyak serendah RON 93.

Dalam pada itu, beliau menjelaskan prestasi kereta akan berkurangan dan penggunaan minyak akan meningkat. Ada juga kemungkinan boleh merosakkan beberapa sensor contohnya sensor oksigen kerana pembakaran kurang lengkap dan jelaga mula menyelaputi sensor itu.

Dr.Aid juga berkongsi cara untuk menyemak penggunaan RON mengikut piawaian sesuatu kereta dengan melihat buku panduan yang turut hadir disertakan semasa membeli kenderaan baharu itu.

Kereta moden = kereta yang enjinnya guna multipoint injection, ada kemampuan gandingan sistem open & closed loop dalam kiraan semburan minyak.

Di akhir perkongsiannya, beliau mencadangkan setiap pemilik kereta menggunakan RON seperti yang disyorkan oleh pengeluar supaya kuasa kenderaan dapat digunakan dengan optimum dan mengelakkan kerosakan yang tidak diingini pada masa akan datang.

Untuk makluman, Dr. Aid merupakan salah seorang penyumbang terbesar dalam sistem penyejukan yang dihasilkan oleh syarikat supercar terulung di Itali dengan menggunakan formula baharu yang dikenali sebagai ‘Fawzal Number’.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Tular Warga Asing Bergelut Dengan Polis, Ini Sebenarnya Yang Berlaku Sebelum Kejadian

Awal minggu ini tular satu video di media sosial yang memaparkan seroang lelaki warga asing bergelut dengan anggota polis ketika sedang diiringi untuk memasuki kereta polis.

Video yang tular itu bagaimanapun dikongsikan dengan tiada maklumat sahih yang diberikan sehinggalah ianya dijelaskan dalam satu hantaran video yang dibuat di Facebook Polis Diraja Malaysia (Royal Malaysia Police) pada petang semalam.

Dalam video penjelasan yang dimuat naik di PDRM RMP TV itu, kejadian tular itu dikatakan berlaku di Bandar Mahkota Cheras, Selangor yang melibatkan seorang lelaki warga asing yang ditahan pihak polis.

Menerusi penjelasan yang diberikan Ketua Polis Daerah Kajang, ACP Mohd Zaid Bin Hassan berkata kejadian itu pada mulanya dilaporkan oleh seorang wanita yang juga merupakan pemilik restoran berhubung lelaki itu yang dikatakan telah mencederakan dirinya.

“Dalam laporan polis yang dibuat pengadu, beliau mendakwa bahawa pada 28 September jam lebih kurang 3.30 petang, semasa bekerja di kedai makannya di Jalan Temenggung Seksyen 9 Bandar Mahkota Cheras, pengadu telah dipukul seorang lelaki warganegara Nigeria di bahagian belakang badan dengan menggunakan tangan.

“Dalam kejadian ini suspek dipercayai di bawah pengaruh alkohol berdasarkan kepada bau arak. Suspek juga telah membuat kacau dan merosakkan barang-barang yang ada dalam kedai pengadu serta memukul seorang pemandu lori yang sedang menurunkan barang di kedai bersebelahan restoran tersebut.

Sejurus mendapat makluman, pihak polis Kajang telah bergerak ke tempat kejadian dan menangkap suspek warganegara Nigeria itu dan kes berkenaan menurut beliau kini sedang disiasat di bawah Seksyen 323 dan 427 Kanun Keseksaan iaitu atas kesalahan mencederakan dan mendatangkan perbuatan khianat.

Suspek juga difahamkan kini direman selama empat hari sehingga esok, 2 Oktober 2020 dan pihak polis pada masa sama juga sedang menyiasat kesahihan dokumen perjalanan lelaki terbabit.

Tonton juga aksi pencuri ini melarikan kereta di pam minyak ketika pemandunya sedang mengisi minyak baru-baru ini di pautan di bawah.

Gara-Gara Tidak Kunci Pintu Ketika Isi Minyak, Kereta Wanita Ini Dilarikan Di Depan Mata

Netizen Puas Hati Lihat Aksi Spontan Pegawai PBT ‘Flying Kick’ Peragut


Tularkan Gambar ‘Curi Dan Terkini’ Satu Pencerobohan Privasi Buat Malique

Tular di media sosial sejak dua tiga hari yang lalu perihal gambar ‘terkini’ penyanyi hip hop terkemuka negara, Malique. Ramai yang dilihat gembira kerana dapat melihat wajah terkini Malique walaupun dirakam dari jarak jauh.

Gambar tersebut awalnya hanya dikongsikan di laman peminat Malique di Facebook tetapi ia kemudiannya disebarkan di merata platform media sosial terutamanya di Twitter dan Facebook.

Dalam keterujaan itu, peminat sebenarnya terlepas pandang. Peminat terlepas pandang bahawa Malique ‘tidak suka’ akan perkara tersebut. Sejak, sekian lama Malique cuba menyembuyikan identiti keluarga kesayangannya dan secara tiba-tiba gambar bersama keluarganya (yang tidak dikaburkan wajah) pula tular di media sosial.

Artis di bawah naungan Malique, Kmy Kmo juga turut bersuara perihal perkara gambar yang tular tersebut. Gambar yang ditularkan juga bukan dirakam pada masa yang sama.

Telor goyang pun jangan la mudah goyang sangat sampai buat cerita. Gambar yg dengan pemuda tu gambar Tahun lepas. Gambar yang lagi satu tu pun bukan gambar siang tadi.. Kalau tak pasti blh je tanya kami drpd buat cerita mcm ni x best la.

— Kmy Kmo ( Agenda ) ® (@kmy__kmo) November 6, 2019

Kami sempat bertanya pandangan saudara Saiful Saaid, antara individu yang pernah bekerja secara terus dengan Malique. “Ada sebab mengapa Malique tidak mahu muncul kembali di khayalak ramai. Antaranya beliau mengaku sudah tidak mahu ‘jual dirinya’ tetapi karyanya sahaja yang menjadi suara dan wakil beliau masih wujud dalam industri muzik negara,” kata Saiful.

Begitu juga dalam kehidupan seharian. Jika sesuatu kerja tersebut tidak memerlukan beliau untuk keluar dari rumah, beliau hanya akan wakilkan orang lain untuk selesaikan kerja tersebut.

Buat anda yang mungkin bertuah dapat bertemu Malique selepas ini, jika bertemu dengan tuan punya badan biarlah gambar berkenaan menjadi tatapan dan memori buat anda sahaja. Hormatilah keputusan Malique yang tidak mahu diganggu. Jika beliau sudah bersedia untuk kembali dalam indusri, pasti beliau akan umumkan.

Ini pula artikel berkenaan album ‘terakhir’ Malique dalam bahasa Melayu, TKO: Pejamkan Mata. Moga The General akan kembali dengan karya baharu di masa akan datang.

Kodeks Kompleks Malique Dalam Lagu Baru, Pejamkan Mata

Kenapa Anda Perlu Dapatkan ‘TKO: Pejamkan Mata’ Masterpiece Terakhir Malique Dalam Bahasa Melayu

Sejarah Lagu ‘Diss Track’ Dalam Industri Muzik Negara


Tulisan Jawi Semakin Dilupakan Bangsa Sendiri

Boleh baca dan menulis jawi? Kalau boleh anda termasuk di dalam golongan-golongan manusia special yang masih hidup di bumi Malaysia.

Berani saya kata, pengetahuan bahasa jawi terutama di kalangan masyarakat Melayu di Malaysia kini sebenarnya semakin tenat. Buktinya, pada tahun 2012 seorang pakar dalam bidang tulisan jawi berbangsa Korea pernah menzahirkan kebimbangannya terhadap tulisan jawi yang dikatakan semakin dilupakan terutama golongan muda di Malaysia.

Cuba tengok, orang luar pun risau terhadap tulisan jawi di Malaysia. Tidak mustahil suatu hari nanti hendak cari orang yang mahir membaca dan menulis jawi di Malaysia susah. Sedangkan, dahulu inilah tulisan yang menjadi sebahagian daripada sumber ilmu.

Seperti yang kita tahu, tulisan jawi dahulunya merupakan salah satu medium komunikasi penting yang digunakan zaman sebelum dan selepas merdeka.

Buktinya sangat banyak, contoh seperti penemuan semula batu bersurat, surat beranak datuk anda, surat-surat jual beli dan sebagainya. Selain itu, dulu terdapat juga surat khabar yang ditulis sepenuhnya dalam tulisan jawi. Generasi 90an pasti masih ingat lagi.

Dahulu, tulisan jawi merupakan satu pelajaran wajib di sekolah. Namun, sejak kebelakangan ini minat dan penguasaan masyarakat terhadap tulisan jawi dilihat semakin berkurangan.

Mungkin kerana setelah semua mata pelajaran di sekolah secara rasminya sudah di alih ke bahasa rumi termasuk Pendidikan Islam. Apa yang boleh saya kata, tulisan jawi kini seperti dianak tirikan.

Perkara ini pernah saya bincang bersama kawan dahulu. Antara faktor penyumbang kepada masalah ini mungkin kerana:

1. Kurangnya pendedahan tulisan jawi kepada generasi sekarang. Ibu bapa yang pandai mungkin tidak lagi mahu mengajar atau melatih anaknya kemahiran bahasa jawi.

2. Seperti yang dinyatakan di atas, selepas bahasa rumi secara rasminya mengganti tulisan jawi.

3. Kurang sumber bacaan dalam bahasa jawi. Ialah, sekarang Vocket sendiri pun ditulis dalam bahasa rumi. Tetapi jangan lupa, buat anda yang mahu teruskan membaca jawi masih boleh layari portal Utasan Melayu. Laman web berbahasa jawi sepenuhnya yang masih wujud.

Oleh itu, demi mengelak bahasa jawi terus terkubur saya kira masih belum terlambat untuk kita sama-sama menyemarakkan semula bahasa warisan Melayu ini.

Buat anda yang berminat, pada peringkat awal boleh cuba layari laman web Ejawi. Di situ anda boleh mengalih tulisan rumi kepada jawi sebagai pengenalan dan pembelajaran.

Tidak dinafikan, terdapat banyak perkataan jawi yang telah berubah ejaan. Semuanya dikemaskini mengikut peredaran zaman supaya bersesuaian dengan masyarakat dan lebih mudah untuk dieja dan dibaca.

Saya tahu, mungkin sekarang masih ramai lagi masyarakat Malaysia yang boleh dan pandai dalam tulisan jawi. Tapi, bagaimana dengan nasib tulisan jawi dikalangan generasi akan datang? Maksud saya 30 tahun ke hadapan mungkin.

Sekurangnya, nanti taklah malu nak mengaku ‘pejuang melayu’ tapi tak reti jawi.


Tulum, Lokasi Bulan Madu Yuna Yang Indah Di Mexico

Apabila sebut sahaja nama negara Mexico, rata-rata pasti skeptikal dengan negara ini. Mana tidaknya, kartel-kartel besar dadah semuanya dilahirkan di Mexico.

Namun itulah yang sering dipaparkan media seluruh dunia. Apa yang ramai tidak nampak adalah keindahan alam sekitar di Mexico itu sendiri. Terdapat banyak hidden spot menarik yang terdapat di Mexico antaranya pantai di Tulum, Playa Mazunte dan Troncones. Sekadar memberitahu beberapa lokasi menarik di sana.

Yuna dan suami, Adam memilih Mexico sebagai lokasi berbulan madu mereka. Menerusi gambar-gambar yang dikongsi di laman Instagram Yuna, ternyata Mexico memang sebuah negara yang indah terutamanya pantainya.

A post shared by  Yuna (@yunamusic) on Feb 24, 2018 at 9:04am PST

A post shared by Yuna (@yunamusic) on Feb 25, 2018 at 6:06pm PST

Tulum adalah bandar di Mexico yang berdepan dengan laut Caribbean. Laut Caribbean memang terkenal dengan air yang jernih serta berwarna biru dan mungkin disebabkan faktor ini,Yuna dan Adam memilih untuk memilih Mexico sebagai tempat percutian mereka.

Salah satu lokasi awesome yang mereka pergi ketika di Tulum adalah Grand Cenote, gua di mana airnya sangat jernih dan menjad lokasi mesti pergi jika berada di Tulum. Berdasarkan komen-komen di Trip Advisor, ramai yang berkata tempat ini mempunyai suasana yang sangat calm dan worth it untuk dikunjungi.

A post shared by  Yuna (@yunamusic) on Feb 26, 2018 at 5:42pm PST

Bila lihat gambar percutian Yuna ini, rasa mahu tambah Mexico sebagai salah satu negara yang perlu dikunjungi. Ada di antara anda yang pernah sampai ke Mexico sebelum ini?


Tulus Hiburkan Peminat Malaysia, Tampil Dengan Persembahan Penuh Energetik

Tulus, penyanyi asal Jakarta, Indonesia sememang dilahirkan sebagai seorang penghibur. Alunan suaranya, rentak lagunya dan sikap baik beliau kepada para peminat telah meninggal kesan yang besar buat pengunjung yang hadir ke Dewan Plenari, Kuala Lumpur Convention Center untuk melihat beliau beraksi pada 5 Januari dan 6 Januari yang lalu.

Beliau membuka persembahan dengan lagu Satu Kali – lagu yang diambil daripada album Manusia yang baru sahaja dikeluarkan tahun lalu – dan menutupnya dengan lagu Manusia Kuat daripada album Monokrom iaitu album ketiga sepanjang beliau bekerja sebagai seorang penyanyi.

Salah seorang peminat yang ditemubual, Aina Mansor yang hadir bersama-sama dengan kakaknya, Aisyah Mansor, berkata bahawa ini merupakan konsert Tulus yang kedua beliau hadir, pertama di Jakarta pada 2019 dan kedua adalah tahun ini.

“Seronok sangat, waktu opening act Tulus tadi, satu badan saya meremang and kami sing-along semua lagu dia,” katanya sebelum disambung oleh kakak beliau yang berharap agar Tulus datang lagi ke Malaysia.

Bagaimanapun, sebahagian penonton merasakan bahawa kurang puas dengan persembahan Tulus yang menyanyikan 15 lagu dan sebahagian lagi merasakan agak kecewa kerana ada beberapa lagu yang diminati oleh mereka tidak dinyanyikan oleh Tulus.

Antarnya adalah selebriti Catriona Ross yang menyuarakan rasa hati beliau di laman Instagram peribadinya. Beliau berkata bahawa beliau terhibur dengan konsert kali ini, namun merasa agak kecewa kerana konsert tersebut berlangsung dalam kadar waktu yang pendek.

Selain Catriona, beberapa peminat juga menyuarakan rasa kurang senang mereka dengan durasi masa persembahan Tulus yang berlangsung di sekitar 70 minit. Mereka juga membanding dengan konsert-konsert penyanyi Indonesia sebelum ini yang berlangsung hampir 2 jam.

Untuk rekod, konsert Tulus pada tahun ini dibawakan khas oleh Shiraz Projects yang sebelum ini pernah beberapa kali membawa Tulus ke Malaysia melalui Konsert Tulus Live at Istana Budaya dan seterusnya Konsert Sewindu Tour Kuala Lumpur di Dewan Plenari.


11 Lagi Pusat Membeli Belah Bakal Dibuka Sekitar Lembah Klang

Nampaknya lebih banyak pusat membeli belah berpeluang dilawati buat orang ramai khususnya mereka yang berada sekitar Lembah Klang tidak lama lagi. Berdasarkan laporan The Star, dikatakan lebih 10 pusat membeli belah bakal dibuka sekitar Lembah Klang pada akhir tahun ini.

Empire City Damansara Mall dan Tropicana Gardens antara yang hadir dengan keluasan yang besar dengan saiz sekitar 2.3 juta kaki per dan satu juta kaki persegi.

Meskipun sudah banyak pusat membeli belah yang berada sekitar Kuala Lumpur dan Selangor, difahamkan pembukaan pusat membeli belah yang baru ini bakal merancakkan lagi aktiviti jual beli diantara pengguna bersama pembeli.

Malah rangkaian butik dan kedai di Suria KLCC serta Pavillion masih lagi menunjukkan penerimaan dan penjualan yang positif daripada para pengguna.

Buat anda yang berada dikawasan sekitar pastinya pilihan untuk ke pusat membeli belah lebih terbuka selepas ini. Pada pendapat anda, wajarkah kawasan sekitar Lembah Klang mempunyai 11 lagi pusat membeli belah bagi menampung jumlah pengunjung yang ramai? Kongsikan pendapat anda di ruangan komen.


Gadis Mamak Malaysia Ini Bakal Buka Sesuatu Di Pejabat Twitter. Sangat Mengagumkan

Seorang penjual jalanan, kelahiran Malaysia yang pernah hidup dalam serba kemiskinan kini bersedia untuk membuka restoran dengan keluasan 15,000 kaki persegi di ibu pejabat Twitter di Bay Area, San Francisco.

Generasi kelima peniaga jalanan berketurunan ‘mamak’, Azalina Eusope pernah menolak kereta sorong di Pulau Pinang, menjual pencuci mulut, sehinggalah beliau bertemu dengan suaminya dari Amerika dan berpindah ke San Francisco, tempat di mana beliau kini berjaya dalam perniagaannya.

“Membesar sebagai seorang ‘gadis mamak’ bukan fantasi bagi sesiapa. ‘Mamak’ biasanya berada di bahagian bawah sistem kasta di Malaysia suatu masa dahulu,” katanya dalam temu bual bersama majalah dalam talian yang dikendalikan oleh Whole Foods, Dark Rye.

“Oleh kerana sistem kasta, golongan ‘mamak’ hanya dibenarkan untuk melakukan perkara-perkara tertentu sebagai profesion,” katanya.

Azalina berkata dia mahu membebaskan diri dari acuan yang diperkatakan, jadi beliau mendapat keputusan yang baik dalam peperiksaan di sekolahnya untuk mengejar impiannya menjadi seorang doktor.

Walau bagaimanapun, hati Azalina kecewa apabila permohonannya untuk memasuki kolej telah ditolak.

Selepas mendapat berita buruk itu, beliau mendapatkan nasihat daripada seorang guru yang menyarankan supaya beliau belajar memasak dengan lebih baik.

“Cukup aneh, apabila dia mencadangkan ‘Mengapa tidak awak pergi ke sekolah masakan,” Azalina mengimbas pengalamannya.

Apabila Azalina berkahwin dengan suaminya dan mengikutnya kembali ke Amerika Syarikat, beliau bergelut untuk mengatasi satu kejutan budaya yang amat besar sebaik sahaja tiba di sana.

“Saya membesar di sebuah kampung, kami berjalan apabila mahu ke mana-mana, kami tidak mempunyai televisyen, dan tidak tahu bagaimana rupa bentuk peti sejuk.

“Kali pertama saya menyentuh komputer ketika saya baru melahirkan anak lelaki saya iaitu pada tahun 2002,” kata Azalina dalam temu bual dengan Mashable.

Azalina berkata untuk mengatasi kerinduan dan kejutan budaya itu, dia akan memasak makanan yang beliau makan sewaktu membesar.

Hobi beliau akhirnya bertukar menjadi satu perniagaan pada tahun 2010 apabila beliau membuka sebuah kedai di pasar tani di San Francisco.

“Saya meminjam USD500 dan mula menjual makanan di pasar tani. Saya akan mengejutkan anak-anak saya pada pukul 3 pagi dan kami memasukkan semua makanan ke dalam kereta untuk kami pergi menjualnya,” kata Azalina.

Tetapi dalam tempoh enam minggu pertama, tiada siapa yang datang makan makanan yang dijualnya.

Perniagaan beliau kemudian mula mendapat perhatian apabila penulis terkemuka makanan, Andrew Knowlton menyenaraikan kedainya sebagai salah sebuah daripada 10 kedai makan jalanan terbaik di San Francisco dalam majalah ‘Bon Appetit’ pada tahun 2010.

Azalina kemudiannya bertukar ke bidang katering, majlis dan acara, dan bertemu dengan seorang pembeli yang menawarkannya untuk menjual sendiri aneka sosnya di Whole Foods Market, sebuah rangkaian pasar raya di Amerika.

“Saya mahu memberitahu orang ramai tentang mamak dan siapa kami dan saya ingin memberitahu cerita melalui makanan saya,” kata Azalina.

“Ini adalah jenis makanan yang mengingatkan saya tentang budaya, keluarga dan kenangan saya.

“Anda tidak dapat menolaknya. Ia ada dalam keluarga dan dalam jiwa anda. Lambat laun ia akan datang dan mencari anda walau di mana dan siapa anda sekali pun,” katanya.

Di sebalik kejayaan beliau, Azalina berkata kerjanya tidak mudah yang menuntut beliau bekerja selama 18 hingga 20 jam sehari, dengan hanya tidur dua hingga tiga jam.

Beliau berkata dua orang anaknya yang memberikannya kekuatan untuk beliau terus menjalankan urusan perniagaan.


Tulus Kembali Hiburkan Peminat Malaysia Pada Januari 2023

Seperti 1000 tahun lamanya tidak bertemu mata dan mendengar suara pemenang anugerah AMI Awards 2022 ini. Terakhir dia memberi persembahan yang cukup bertenaga dan meninggalkan kesan di hati peminat di Dewan Plenari, Pusat Konvensyen Kuala Lumpur.

Sudah tentu kemenangan Tulus di AMI Awards 2022 menambahkan lagi debaran dan perasaan peminat tegarnya untuk mendengar lagu-lagu album Manusia dibawakan secara langsung di Kuala Lumpur. Tak dilupakan lagu-lagu nostalgia pada album-album sebelumnya.

Penyanyi yang membawa pulang piala Album Pop Terbaik, Artis Solo Pria Pop Terbaik, Album Terbaik Terbaik ini juga membawa pulang anugerah Karya Produksi Terbaik Terbaik untuk lagu Hati-hati Di Jalan. Lagu yang menjadi tema para peminat dalam bermacam situasi.

Shiraz Projects yang sebelum ini membawakan Tulus secara perdana di Kuala Lumpur melalui Konsert Tulus Live at Istana Budaya dan seterusnya Konsert Sewindu Tour Kuala Lumpur di Dewan Plenari merasa terpanggil dan bertanggungjawab melunaskan kerinduan dan kehendak peminat menonton Tulus mendendangkan lagu-lagu lama dengan dibaluti dengan karya-karya barunya.

Bertempat di Dewan Plenari Pusat Konvensyen Kuala Lumpur, ambience kali ini bakal mengamit lagi memori dan momen peminat bersama Tulus dalam persembahan yang dinamakan “Fabulous Friday presents Tulus”. Bakal diadakan pada 6 Januari 2023, pukul 8.30 malam, tiket-tiket boleh didapati di www.myticket.asia.

“Adalah menjadi tanggungjawab kami membawakan semula Tulus ke Kuala Lumpur. Kita sedia maklum bahawa Tulus akan muncul dengan lagu-lagu berkualitinya yang akan dibawakan bersama bandnya yang cukup kompak.

Kehadiran Tulus, saya percaya bukan sahaja akan melunaskan kerinduan para peminat tegarnya tetapi juga kita dapat belajar tentang produksi dan karya yang baik dari rakan seni seberang. Saya percaya bahawa hal-hal seperti ini wajar kita kongsi dan bawakan untuk dipersembahkan bukan sahaja sebagai hiburan tetapi pengalaman,” ujar Shiraz yang merupakan Pengarah Urusan Shiraz Projects.

Tulus juga sudah tidak sabar untuk bertemu para peminat dengan mempersembahkan lagu-lagu dari album Manusia buat kali pertama. “Lama betul tidak bertemu dengan para peminat di Kuala Lumpur. Semoga rindu ini menghilang ketika kita bertemu di Dewan Plenari kelak. Kita bakal menyanyi bersama-sama,” ujar Tulus yang turut tidak sabar bertemu para peminatnya.


Tumblr Bakal Membuang Gambar Dan Video Melibatkan Pornografi Bermula 17 Disember Ini

Mula dibangunkan pada tahun 2007 sebagai laman media sosial untuk orang ramai berkongsi perkara positif, laman ini nampaknya semakin menjadi medium untuk memaparkan bahan lucah.

Lebih parah, pornografi melibatkan kanak kanak antara yang dikongsikan pada platform ini dimana aplikasi ini telah dibuang daripada App Store.

Melihat kepada bilangan akaun yang berkongsi mengenai pornografi yang sekaligus membuatkan laman media sosial in jauh tersasar daripada tujuan asalnya, Tumblr telah mengumumkan mereka bakal menyekat kesemua bahan lucah yang tersebar di platform ini.

Selain itu, para pengguna juga berpeluang melaporkan kepada pihak Tumblr sekiranya terdapat bahan lucah yang masih tersebar di platform ini selepas 17 Disember. Usaha ini dibuat bagi ‘membersihkan’ semula platform ini selepas semakin diingati sebagai tempat menonton bahan lucah.


Tumbuk Isteri Hingga Cacat Kekal, Hafidz Roshdi Akan Dipanggil Polis Untuk Beri Keterangan

Sebelum ini, dilaporkan bahawa pelakon Hafidz Roshdi telah bertindak menumbuk isterinya, Nurul Shuhada sebanyak tiga kali sehingga mengakibatkan kecederaan.

Kejadian tersebut dipercayai berlaku di kawasan Rehat dan Rawat (R&R) Sungai Buloh, awal pagi Khamis. Menurut laporan, Ketua Polis Selangor, Datuk Hussein Omar Khan berkata, mangsa telah hadir ke Ibu Pejabat Polis Kontinjen (IPK) Selangor bagi memberi keterangan, pada Sabtu.

Difahamkan, Hafidz akan dipanggil pihak polis untuk memberi keterangan dalam masa terdekat dan jika perlu tangkapan dilakukan, ia akan dibuat bergantung kepada kerjasama dan keterangan yang diberikan.

Susulan kejadian terbabit, Shuhada telah menerima 10 jahitan di bahagian pipi kiri dan menyebabkan cacat kekal. Pada 23 Februari lalu, Hafidz telah menceraikan isterinya talak satu dengan bersaksikan ahli keluarga.


Tumbuk Mangsa Selepas Ragut Dalam Kedai, Dua Individu Ini Kini Dicari Pihak Polis

Walaupun sudah kerap kali tertangkap dan dirakam kamera-kamera litar tertutup sebelum ini, namun golongan-golongan peragut yang melakukan perbuatan keji ini seakan-akan tidak belajar daripada kesilapan yang pernah dilakukan individu lain.

Malah, mereka ini dilihat semakin berani dan terdesak untuk meragut seperti  kejadian yang dirakam dan tular di media sosial ini dimana mereka  lebih berani dengan menghampiri mangsa dan meragut mereka secara berhadapan serta bertindak menumbuk mangsa selepas itu.

Susulan daripada kejadian itu, mangsa yang ketika itu sedang berada di kaunter pembayaran farmasi di Jalan Gombak, Setapak dilaporkan kerugian sekitar RM10,000 selepas dua utas rantai emas miliknya dilarikan.

Jika anda perhatikan dalam video yang dikongsikan di atas, sebenarnya terdapat dua individu yang dilihat bersekongkol dalam keajadian ragut berkenaan dimana baju hitam bertindak sebagai peragut manakala lelaki berbaju oren pula dilihat sedang memerhatikan dan mengawal kawasan dari luar.

Menurut laporan Berita Harian, “dua suspek berjalan ke arah pintu masuk farmasi dari sebuah kenderaan yang diletak di tepi jalan di hadapan farmasi terbabit” dan usaha mengesan mereka sedang giat dijalankan.

Kedua-dua suspek juga itu juga menurut Ketua Polis Daerah Wangsa Maju, Superintendan Rajab Ahad Ismail seperti dilaporkan Berita Harian difahamkan melarikan diri menggunakan kereta dengan nombor pendafataran palsu bagi tujuan mengelirukan pihak berkuasa.

Oleh itu, orang ramai yang mempunyai maklumat mengenai kejadian berkenaan jelasnya boleh menghubungi dan menyalurkan maklumat kepada pihak polis secara terus atau menyalurkan kepada Hotline Polis Kuala Lumpur di talian 03-21159999.

Kejadian ragut itu bagaimanapun bukanlah satu-satunya video yang tular apabila satu lagi video yang memaparkan lelaki yang kelihatan hampir sama dan memakai baju berwarna oren turut dirakam melakukan kejadian ragut di tempat lain.

Walaupun tidak dapat dipastikan sama ada ianya adalah individu yang sama dengan kejadian yang berlaku di farmasi seperti dilaporkan sebelum ini, namun netizen seakan-akan bersetuju bahawa ianya adalah susuk yang sama jika melihat kepada pakaian dan susuk tubuhnya.

Suspek yang sama, cuma lokasi dan masa berbeza. pic.twitter.com/JMUE8e1wbQ

— Mohd Redzuan Abdul Manap (@redzuanNewsMPB) November 23, 2020

Bagaimanapun, sehingga artikel ini ditulis masih belum terdapat laporan yang menjelaskan dengan terperinci tentang insiden kedua yang melibatkan lelaki berbaju warna oren berkenaan.

Baca juga perkongsian semasa daripada kami sebelum ini melalui pautan di bawah.

Netizen ‘Berbalah’ Tengok Mural Siling Hasil Tangan Hanis Zalikha

Ketukan ‘Misteri’ Dilaporkan Hantui Penduduk Di Sabak Bernam

Industri Pelancongan ‘Tenat’, 204 Syarikat Perhotelan Dan Resort Gulung Tikar?


Lihat Tumbukan Laju Peninju Filipina Menumpaskan Peninju Malaysia

Perlawanan yang menarik untuk disaksikan dimana pertemuan final kejohanan tinju kategori Light Heavyweight 81kg. Melalui pertemuan ini jelas Peninju Filipina lebih dominen di dalam gelanggang ini selepas berjaya melepaskan 9 blow kepada Peninju Malaysia. Walaubagaimanapun, tahniah buat Adli Hafidz kerana berjaya melangkah ke final.


Tumpang Populariti Dan Dakwa BTS Meal Promosi Kekejaman Haiwan, PETA Asia Diserang ‘Army’

Pada 26 Mei lalu, BTS Meal telah mula dijual di Malaysia dimana mengandungi menu kegemaran kumpulan penyanyi BTS iaitu 10 keping nugget McDonald’s, air, kentang goreng, dan juga dua sos pilihan, sweet chili dan cajun.

Lantaran itu, PETA Asia iaitu sebuah organisasi hak haiwan terbesar dunia telah memuat naik gambar beserta kapsyen dimana ada peminat yang kecewa apabila BTS mempromosikan ‘ayam yang mati’ iaitu menu BTS Meal mengandungi nuget ayam.

Menerusi perkongsian tersebut juga, PETA Asia menegaskan bahawa nuget ayam tersebut dibuat daripada daging burung yang diseksa. Tambahnya, nuget ayam dalam BTS Meal menyebabkan banyak ayam terseksa dan mati semata-mata untuk makan ia.

Penyataan PETA Asia mendapat perhatian ramai terutama sekali ‘army’ dan rata-rata mengkritik tindakan PETA Asia yang memuat naik kenyataan seperti itu. Malah, ada yang mengatakan BTS tidak pernah mempromosikan gaya hidup vegan dan sangat menyukai daging.

Bukan itu sahaja, para netizen turut mengatakan mereka menghormati pihak PETA Asia untuk tidak makan daging tetapi seharusnya pihak PETA Asia menghormati pilihan yang diambil orang biasa untuk nikmati daging.

Malah, cara yang ditunjukkan oleh PETA Asia untuk mengetengahkan gaya hidup sebagai vegan turut dikatakan melampau terutama sekali mengecam BTS yang mempromosikan makanan kegemaran mereka.

Untuk rekod, Malaysia menjadi negara Asia pertama yang mula menjual BTS Meal dan menu istimewa ini hanya tersedia pada waktu terhad sahaja. Bagi anda yang belum mendapatkan ia, bolehlah ke cawangan McDonald’s terdekat anda.

Sementara itu, kami kongsikan beberapa artikel berkaitan BTS pada pautan di bawah ini.

Sudah Mula Dijual, ‘Army’ Serang McDonald’s Seawal 10 Pagi Kerana BTS Meal

Mendapat Sambutan Luar Biasa, ‘Reseller’ Ambil Kesempatan Jual Semula Bekas The BTS Meal

Selepas Set Makanan, Koleksi McDonald’s x BTS Edisi Terhad Pula Dijual Secara Rasmi


Tun Dr Mahathir Bubar Lima Agensi Dan Jawatankuasa Kerajaan

Perdana Menteri Tun Dr Mahathir Mohamad hari ini mengumumkan pembubaran lima agensi dan jawatankuasa kerajaan – Majlis Profesor Negara (MPN), Jawatankuasa Kemajuan dan Keselamatan Kampung Persekutuan (JKKK), Unit Pengurusan Prestasi dan Pelaksanaan, Jabatan Perdana Menteri (PEMANDU), Jabatan Hal Ehwal Khas (JASA) dan Suruhanjaya Pengangkutan Awam Darat (SPAD).

“Sebahagian besar daripada agensi yang diwujudkan pentadbiran kerajaan pusat sebelum ini akan dinilai semula dan dibubarkan,” kata Perdana Menteri Tun Dr Mahathir Mohamad.

Langkah ini diambil untuk memastikan agensi atau agensi yang kurang relevan tidak akan membebankan kerajaan dan antara langkah untuk penjimatan. Sementara itu, peranan SPAD akan dikembalikan kepada Kementerian Pengangkutan.

Pada masa yang sama Tun Mahathir berkata, proses penamatan penjawat awam lantikan kontrak yang berkaitan politik akan diteruskan namun kerajaan akan mengambil kira golongan yang berpendapatan rendah seperti pemandu akan diserapkan.


Tun Dr. Mahathir Desak SPR Untuk Haramkan Pengundi Bawa Telefon Pintar

Pilihanraya ke-15 bakal berlangsung pada 19 November hadapan yang mana berlakunya pertembungan sengit daripada pelbagai parti pada kali ini. Malah, lebih 21 juta pengundi berdaftar dijangka akan mengundi PRU pada kali ini.

Selepas tarikh pembuangan undi diumumkan oleh Suruhanjaya Pilihanraya (SPR) baru-baru ini, Tun Dr Mahathir Muhammad telah menghantar ciapan ke Twitter yang menggesa SPR mengharamkan pengundi dari membawa telefon pintar ke pusat pembuangan undi.

4. Umpamanya telefon bimbit boleh menidakkan rahsia pengundi. Parti boleh guna maklumat untuk sogokan.

5. Pengundi boleh tunjuk melalui telefon bahawa dia sudah undi parti tertentu dan parti pun hulur wang.

— Dr Mahathir Mohamad (@chedetofficial) October 20, 2022

Menurut beliau, jika dibenarkan membawa masuk telefon pintar akan menggalakkan amalan rasuah kerana pengguna boleh menunjukkan bukti mereka telah mengundi calon tertentu untuk menerima wang sogokan parti tertentu.

Dengan ini, tiada lagi privasi serta ketelusan di dalam pengundian dan secara automatiknya undian boleh dimanipulasi dengan mudah. Bagi beliau, ini merupakan antara kelemahan yang perlu diperbaiki oleh SPR pada PRU akan datang.


Tun M Bidas Dakyah ‘Mak Teh’ Yang Dakwa Vaksin Itu Racun Dan Sebabkan Kematian

Beberapa hari ini tular di media sosial serta aplikasi WhatsApp satu pesanan audio daripada ‘Mak Teh’ yang dilihat sengaja mahu menakut-nakutkan orang ramai terutamanya golongan warga emas tentang keburukan vaksin.

Semalam, Tun Dr Mahathir Mohamad menerusi akaun Twitter rasminya telah membidas kenyataan Mak Teh dan berkata kenyataan yang dibut oleh golongan seperti itu hanya akan membuatkan orang ramai jadi takut untuk ambil suntikan vaksin dan menyebabkan lebih ramai orang akan dijangkiti COVID-19 dan meninggal dunia.

Tambahan pula, dakwaan Mak Teh bahawa sudah 40 orang jururawat meninggal dunia kerana suntikan vaksin serta minum ‘ayaq nyoq’ (air kelapa) adalah lebih baik daripada vaksin ternyata tidak benar dan Tun Mahathir ternyata kecewa dengan fahaman tersebut.

Respons saya terhadap dakyah 'Mak Teh' mengenai vaksin di Whatsapp. pic.twitter.com/RNbJgsh9e4

— Dr Mahathir Mohamad (@chedetofficial) May 22, 2021

“Saya berasa sedih apabila ‘Mak Teh’ berkata kononnya orang yang telah disuntik (vaksin) ini 40 orang telah mati. Kita kena tentukan apa yang kita cakap tu betul.

“Saya tak percaya perkara itu betul Kerana saya dan isteri pun sudah disuntik.Tak dak apa pun. Ini satu dakyah yang tiada asas. Ia sebenarnya menghukum mati orang yang tidak dapat vaksin. Mereka yang tidak divaksin akan kena penyakit ini dan mati.

“Kalau mati, Mak Teh lah yang bertanggungjawab. Kalau dosa, dosa Mak Teh lah,” kata Dr Mahathir dalam rakaman video yang dikongsi.

"Ayaq nyoq nak buat apa? Bukan boleh buat apa pun. Kalu tak percaya makteh sendiri pi la minum ayaq nyoq. Lepaih tu pi cium orang yang sakit covid ini tengok dia jadi apa. Bolehkah ayaq nyoq tu bertahan" – Tun M, 2021

— 𝙧𝙞𝙘𝙤 #KitaJagaKita 🇵🇸 (@paanized) May 22, 2021

Cadangan Mak Teh supaya minum air kelapa untuk ‘cuci badan’ daripada vaksin juga tidak dipersetujui Tun Mahathir. “Ayaq nyoq nak buat apa? Kalau betul pi (pergi) lah sendiri minum ayaq nyoq, lepas tu cium orang yang sakit COVID-19 ini dan tengok nak jadi apa. Bolehkah ayaq nyoq tu bertahan (daripada jangkitan),” tegas Tun Mahathir lagi.

Bagi Tun Mahathir, tindakan tersebut adalah satu tindakan yang tidak baik. Kita sebagai rakyat Malaysia juga tidak sepatutnya percaya bulat-bulat apa yang didengari atau baca. Adalah lebih baik untuk kita menerima vaksin daripada terdedah risiko dijangkiti COVID-19.

Sebelum ini tular isu dakwaan tidak benar Starbucks dan McDonald’s menyokong Zionis. Baca lagi pada pautan di bawah.

Tular Isu Boikot, Lelaki Ini Jelaskan Dakwaan Starbucks Dan McDonald’s Di Malaysia Menyokong Zionis

Sekadar Rondaan Aidilfitri, Polis Nafi Dakwaan Tuan Rumah Dikompaun RM25,000

Ini Pencerahan Siti Nurhaliza Selepas Wujud Dakwaan Individu Ternama Rentas Negeri Untuk Majlis Tahnik


Tun M Cadang Untuk Tubuhkan Sebuah Lagi Syarikat Kereta Nasional

Tun Dr Mahathir Mohamad pada hari ini bersempena dengan Persidangan The Future of Asia yang berlangsung di Jepun menyatakan hasrat untuk membangunkan sebuah lagi syarikat kereta nasional bersama kerjasama bersama negara luar.

Difahamkan antara negara luar yang menjadi sasaran untuk bekerjasama adalah Thailand, Jepun, Korea atau China memandangkan kapasiti pengeluaran kereta negara-negara ini sangat baik dalam menawarkan model berkualiti tinggi khusus untuk pasaran Dunia.

Mengulas mengenai pelaburan Geely kepada Proton, Tun Dr Mahathir Mohamad berpendapat Proton bukan lagi lambang kereta nasional negara selepas Geely mula campur tampur tangan. Sebelum ini Tun M turut menyatakan pihak kerajaan tidak berminat untuk mendapatkan saham yang dipegang Geely bagi syarikat Proton.

Cadangan untuk membangunkan syarikat nasional terbaru ini mungkin tidak akan dilakukan pada masa terdekat ini. Dalam pada itu, agak menarik untuk menyaksikan bagaimana perkara ini berlangsung.

Pada pendapat anda, adakah wajar pihak kerajaan membangunkan sebuah lagi syarikat automotif nasional bagi negara kita? Kongsikan pendapat anda di ruangan komen dibawah.


Anak Kelahiran Malaysia Peroleh Gaji CEO Tertinggi Di Amerika Syarikat

Sekiranya anda berpendapat penerima gaji CEO tertinggi di Amerika Syarikat disandang oleh Sundar Pichai selaku CEO Google atau Mark Zuckerberg sebagai CEO Facebook, anda mungkin silap.

Melalui laporan terbaru daripada Wall Street Journal (WSJ), Tan Hock Eng selaku Rakyat Malaysia yang berasal dari Pulau Pinang berjaya menduduki tempat pertama sebagai penerima gaji CEO tertinggi di Amerika Syarikat.

Gaji yang diterima Tan Hock Eng selaku CEO kepada syarikat Broadcom adalah RM407.9 juta setahun dimana beliau berjaya memperoleh peningkatan gaji sebanyak 318% berbanding tahun lalu.

Difahamkan sebahagian besar pendapatan tahunan yang diterimanya datang daripada keuntungan beliau sebagai pemegang saham Broadcom serta prestasinya terbaiknya sebagai CEO syarikat tersebut.

Tahniah diucapkan buat Tan Hock Eng diatas kejayaan yang diperoleh bersama syarikat semikonduktor yang diusahakannya. Semoga pembukaan syarikat semikonduktur dibawah kendalian di Tan Hock Eng sekaligus bakal membuka lebih banyak peluang pekerjaan khususnya buat Rakyat Malaysia.

Baca lagi: Anak Kelahiran Malaysia Ini Berjaya Memeterai Perjanjian Syarikat Bersama Donald Trump


Tun M Masih Dikekalkan Sebagai ‘Bapa Pemodenan’ Dalam Buku Teks Sekolah

Meskipun kecoh kontorversi tentang bekas Perdana Menteri Malaysia, Tun Dr Mahathir Mohamad baharu-baharu ini, namun Kementerian Pendidikan tetap tidak akan mengubah kandungan buku teks sedia ada di sekolah berkaitan rujukan bekas perdana menteri tersebut sebagai Bapa Pemodenan Malaysia.

Menurut Menteri Pendidikan, Datuk Seri Mahdzir Khalid berkata penulisan buku teks Kementerian Pendidikan dibuat berdasarkan fakta dan dokumen. “Fakta tersebut masih relevan dan akan dikekalkan dalam buku teks Kementerian Pendidikan,” katanya.

Beliau memberi reaksi kepada pertanyaan daripada Lim Lip Eng yang bertanyakan sama ada Tun Mahathir akan terus diberi pengiktirafan kerana memodenkan Malaysia dalam buku teks di sekolah.


Tun M Tidak Setuju Polis Ambil Tindakan Kepada Pengkritiknya

Tun M yang sekarang bukan Tun M yang dahulu. Sejurus satu tangkapan dibuat melibatkan seorang pengguna media sosial yang lantang menghina Tun Mahathir, Tun Mahathir mengeluarkan kenyataan bahawa tidak perlu pihak polis menangkap sesiapa yang mengkritik beliau.

“Saya tak bersetuju tindakan diambil kepada mereka yang mengkritik saya. Saya sudah maklumkan kepada pihak polis berkenaan ini. Undang-undang ini akan dikaji apabila parlimen bersidang kelak,” tulis Tun Mahathir di laman Facebook rasmi miliknya.

Menerusi komen-komen yang ditulis netizen di ruangan posting ini, rata-rata memuji pendirian Tun M ini dan mereka kagum dengan pendirian Tun M ini.

Nyata Tun M membaca kecaman anda dan beliau tidak ‘koyak’ dengan setiap kecaman yang diterima. Yang penting kepada Tun M ketika ini adalah memberi komitmen 100% dalam memperbaiki negara yang terjejas oleh tampuk pemerintahan sebelum ini.


Tun Mahathir Bakal Dilantik Sebagai Perdana Menteri Seawal Petang Ini

Berikutan penangguhan majlis istiadat angkat sumpah Tun Mahathir sebagai Perdana Menteri Ke-7 Malaysia pada awal pagi tadi, Tun Mahathir melalui sidang media telah mengumumkan untuk mempercepatkan perlantikan seawal petang ini.

Difahamkan langkah cadangan daripada Tun Mahathir ini dibuat selepas berpendapat Negara Malaysia kini tidak mempunyai kerajaan. Tun Mahathir berharap kesemua parti meliputi Pakatan Harapan serta Parti Warisan Sabah dapat menunjukkan sokongan dalam usaha untuk menghantar deklarasi kepada Yang di-Pertuan Agong.

Beliau turut menambah dimana zaman pemerintahan Dato’ Sri Mohammad Najib bin Tun Abdul Razak telahpun tamat melalui sidang media yang telahpun berlangsung tengah hari tadi.

Berdasarkan pelan Pakatan Harapan selaku gagasan yang menerima bilangan majoriti di Malaysia, Datuk Seri Wan Azizah binti Wan Ismail sekaligus bakal dilantik menjadi Timbalan Perdana Menteri serta menjadi wanita pertama Malaysia yang menjawat jawatan ini.


Tun Mahathir Buka Akaun Rasmi Di Instagram

Bekas Perdana Mentari Malaysia yang ke-4, Tun Mahathir Mohamad akhirnya membuka akaun rasmi di Instagram. Akaun yang baru dibuka pada 15 Mac kini sudah mencapai hampir 63 ribu pengikut dan sudah mempunyai bluetick sebagai tanda akaun sah untuk seseorang yang bergelar tokoh masyarakat, selebriti atau jenama.

Foto pertama yang dimuat naik semalam merupakan foto beliau bersama isteri, Tun Dr. Siti Hasmah yang sedang tertawa. Gambar tersebut dimuat naik dengan caption “Hari ini saya mulakan akaun Instagram saya bersama Hasmah. Isteri saya selama 62 tahun, yang sentiasa setia bersama saya sejak dulu lagi”. Tambah beliau lagi, “Sebagai doktor, ketawa adalah penawar terbaik.” Foto tersebut menerima 45 ribu like dan hampir 4 ribu lebih komen.

Hari ini saya mulakan akaun Instagram saya dengan gambar bersama Hasmah. Isteri saya selama 62 tahun, yang sentiasa setia bersama saya sejak dulu lagi. As doctors, laughter is indeed the best medicine.

A post shared by  Dr Mahathir Mohamad (@chedetofficial) on Mar 14, 2018 at 6:26pm PDT

Terbaharu, hari ini beliau sekali lagi memuat naik gambar pemandangan matahari terbenam di Langkawi yang dirakam pada 25 Disember tahun lepas. Gambar yang dimuat naik 6 jam yang lepas itu telah menerima 15 ribu like dan hampir 250 komen.

It sets today, it'll rise again… 📸: Langkawi, Dec 25, 2017

A post shared by  Dr Mahathir Mohamad (@chedetofficial) on Mar 16, 2018 at 1:17am PDT

Jelas sekali rakyat Malaysia amat gembira dan mengalu-alukan penyertaan Tun M atau @chedetofficial di laman sosial Instagram.


Tun Mahathir Dilantik Sebagai Perdana Menteri Malaysia Ke-7

Setelah ditangguhkan istiadat angkat sumpah pada awal pagi tadi dan dibawa pula kepada sesi petang, akhirnya Tun Dr Mahathir Mohamad berjaya dilantik sebagai Perdana Menteri Malaysia Yang Ke-7.

Perlantikan Tun Dr Mahathir Mohamad yang berlangsung di istana negara ini sekaligus menjadikan beliau satu-satunya pemimpin di Malaysia yang berjaya menjadi perdana menteri sebanyak dua kali di dalam sejarah Malaysia. Tidak dilupakan juga beliau berjaya memperoleh jawatan ini melalui dua parti yang berbeza.

Sebentar tadi, Tun Dr Mahathir Mohamad telah mengangkat sumpah sebagai Perdana Menteri Malaysia ke-7 di hadapan Yang Di Pertuan Agong, Sultan Muhammad V. -Admin

A post shared by  Dr Mahathir Mohamad (@chedetofficial) on May 10, 2018 at 7:05am PDT

Selain itu, Pakatan Harapan selaku gagasan yang menerima bilangan majoriti di Malaysia bakal melantik Datuk Seri Wan Azizah binti Wan Ismail sebagai Timbalan Perdana Menteri Malaysia sekaligus menjadikan beliau wanita pertama Malaysia yang menjawat jawatan ini.

Tahniah diucapkan buat semua yang terlibat serta Rakyat Malaysia yang berusaha keras untuk mengubah tompok parti pimpinan sedia ada kepada Pakatan Harapan. Semoga Pakatan Harapan berjaya menggalas tugas dengan sebaiknya sebagai pihak kerajaan.


Tun Mahathir Disenaraikan Sebagai ‘Ekstremist Paling Bahaya’ Oleh Organisasi Di New York

Tun Dr. Mahathir Mohamad telah disenarakan sebagai salah seorang ‘ekstremist paling merbahaya’ di dunia oleh Projek Kaunter Ekstremisme – sebuah badan bukan untung yang berpusat di New York, Amerika Syarikat.

Dalam satu laporan yang dikeluarkan oleh Coconuts, Tun Mahathir yang berusia 95 tahun berada di tangga ke-14 bersama-sama dengan pemimpin yang lain seperti Setiausaha Jeneral kumpulan pengganas Hizbullah, Hassan Nasrallah dari Lubnan dan sami Buddha Ashin Wirathu dari Myanmar.

Difahamkan, walaupun Tun Mahathir tidak bertanggungjawab ke atas mana-mana kumpulan atau kegiatan pengganas, organisasi itu menyatakan bahawa pendapat atau komen mantan Perdana Menteri itu mengenai beberapa isu semasa terutamanya melibatkan diskriminasi terhadap agama Islam telah menimbulkan kontroversi di peringkat antarabangsa.

Untuk rekod, kenyataan Mahathir yang menyatakan bahawa umat Islam memiliki “hak untuk marah dan membunuh” orang Perancis telah mencetuskan debat di peringkat antarabangsa, lapor Yahoo! News.

Selain itu, kenyataan Tun Mahathir di Perhimpunan Agung Pertubuhan Bangsa-Bangsa Bersatu (UNGA) pada Oktober 2019 yang menyentuh isu yang terjadi di Jammu dan Kashmir juga telah menyebabkan kontroversi dengan rakyat India sehingga terlahirnya tanda pagar #BoycottMalaysia.

Ini adalah kali pertama organisasi itu, yang juga mempunyai markas di Berlin dan London, mengeluarkan senarai tersebut. Counter Extremism Project dibina bagi memerangi ekstremisme global melalui perubahan dan peraturan polisi.

Terdahulu, #BoycottMalaysia ‘trending’ di Twitter selepas rakyat India menyuarakan kemarahan mereka terhadap Tun Mahathir. Klik pautan di bawah untuk membaca.

#BoycottMalaysia ‘Trending’ Kerana Rakyat India Marah Dengan Ucapan Tun Mahathir

Usia Bukan Penghalang, Tun Mahathir Kini Miliki Akaun TikTok Sendiri

Kemunculan Tandatangan Tun Mahathir Dalam Siri Drama Netflix Curi Perhatian Netizen


Tun Mahathir ‘Isytihar’ Menang PRU14

Di usia 93 tahun, Tun Mahathir tidak kenal erti penat. Kebanyakkan orang di usia ini pastinya sudah duduk di rumah, berehat dan bermain dengan anak cucu.

Tetapi demi negara, di usia 93 tahun Tun Mahathir bertanding di bawah logo PKR untuk bertanding kerusi Parlimen Langkawi daripada parti yang menjadi kebanggaannya suatu ketika dahulu, Barisan Nasional.

Beliau tidak takut untuk kalah. Di usia 93 tahun, beliau telah menewaskan penyandang kerusi Parlimen Langkawi, Datuk Ir Nawawi Ahmad dan calon PAS, Zubir Ahmad dengan majoriti 8,893 undi.

Dan menerusi sesi Facebook Live menerusi Astro Awani sebentar tadi, Tun Mahathir telah mengisytiharkan kemenangan buat Pakatan Harapan dalam PRU 14 ini.

Ini sekaligus memecahkan dominasi Barisan Nasional (BN) yang mentadbir negara selama ini untuk memberi PH peluang untuk mentadbir negara untuk jangka masa 5 tahun yang akan datang. Pakatan Harapan berjaya mengumpul simple majority untuk membentuk kerajaan baharu dengan 112 kerusi daripada 222 kerusi di Parlimen.

Terima kasih kepada semua yang keluar mengundi pada hari ini. Tetapi pengumuman rasmi masih belum diumumkan oleh pihak SPR. Sama-sama kita nantikan.


Ramai Tidak Tahu, Tun Mahathir Memiliki Kuasa Melentur Masa

Tun Mahathir, ketika menerajui kepimpinan kerajaan Malaysia, banyak melakukan perubahan yang menongkah arus perdana. Salah satu perubahan kontroversi yang beliau pernah lakukan adalah mempercepatkan masa.

Pada 31 Disember 1981, jam 11:30 malam, jutaan rakyat Malaysia menyaksikan jam di menara Bangunan Sultan Abdul Samad dipercepatkan 30 minit menjadi jam 12 tengah malam. Semua jam di semenanjung Malaysia juga diarah berbuat demikian.

Sebelum tarikh keramat itu, zon masa di Malaysia Barat (MB) dan Malaysia Timur (MT) tidak selaras. MB guna GMT+7.30, manakala MT guna GMT+8. Bagi memudahkan urusan rasmi dan pentadiran ekonomi negara, Tun Mahathir mahu waktu di seluruh Malaysia diselaraskan.

Beliau telah memilih GMT +8 untuk dijadikan Waktu Piawai Malaysia(WPM). Memandangkan MT memang dah guna GMT +8, hanya jam di MB sahaja terlibat ketika penyelarasan waktu tersebut.

Namun begitu, ramai yang mempertikaikan pemilihan GMT +8 sebagai WPM. Bukankah pusat ekonomi Malaysia pada ketika itu adalah di Kuala Lumpur? Mengapa tidak diselaraskan kepada GMT +7.30?

Pilihan Tun Mahathir itu mengambil kira pengaruh ekonomi yang lebih meluas. Kuasa ekonomi besar di rantau ASEAN seperti Hong Kong, China dan Taiwan menggunakan zon masa GMT +8, jadi berada pada zon masa yang sama dengan kuasa-kuasa ini dikira akan menjadikan Malaysia lebih berdaya saing.

Anjakan 30 minit kehadapan ni telah menjadikan waktu MB sedikit pelik berbanding waktu di bandar-bandar lain yang terletak berhampiran garis khatulistiwa.

Di Khatulistiwa, secara ideal, pertukaran siang dan malam berlaku sekitar jam 6 pagi dan 6 petang. Ini menjadikan
siang dan malam sama panjang sela masanya, iaitu masing-masing 12 jam.

Siang berlangsung dari 6 pagi hingga 6 petang, jadi pertengahan waktu siang adalah jam 12. Sebab itu jam 12 digelar “tengah hari”.

Malam berlangsung dari 6 petang hingga 6 pagi, jadi pertengahan waktu malam adalah jam 12. Sebab itu jam 12 digelar “tengah malam”.

Di bandar-bandar yang terletak berhampiran Khatulistiwa—Somalia, Jakarta, Makassar, Bandar Seri Begawan, malah di Kota Kinabalu dan Labuan, matahari terbit sekitar jam 6 pagi dan terbenam sekitar jam 6 petang. Ini hampir ideal.

Di Kuala Lumpur dan bandar-bandar MB pula, matahari terbit sekitar jam 7 pagi dan terbenam 7 petang. Pelik kan?

Oh ya! Tun Mahathir bukan orang pertama yang tukar waktu di Malaysia. Semasa zaman penjajahan beberapa kali zon waktu di rantau ini diubah. British pernah arahkan gunakan zon waktu GMT +7. Zaman penjajahan Jepun, kita guna GMT +9, selaras dengan zon masa Tokyo.

Penyelarasan zon masa bukanlah sesuatu hanya berlaku di Malaysia. Demi kepentingan ekonomi dan pentadbiran, Singapura juga terpaksa ikut berganjak 30 minit ke hadapan pada penghujung tahun 1981 itu.

Bayangkan kalau Singapura kekal guna GMT +7.30. Niaya orang Johor yang bekerja di seberang tambak. Setiap hari, selepas melalui kaunter imigresen, kena selaraskan semula jam tangan. Tak pun pakai jam di kedua-dua belah tangan. Kanan waktu Malaysia, kiri waktu Singapura. Hahaha.

Selain itu, pada tahun 2001, Thailand juga pernah bercadang menukar zon waktunya daripada GMT +7 kepada GMT +8, namun tidak terlaksana. Malah usul tentang penyeragaman zon waktu negara-negara ASEAN pernah diketengahkan dan zon waktu pilihan dalam usul itu adalah GMT+8.

Patutlah orang semenanjung selalu lewat datang temujanji. Lupa nak cepatkan jam 30 minit ketika tahun 1981 tu kot.


Tun Mahathir Mahu Malaysia Tuntut Balik Singapura Dan Kepulauan Riau

Bekas Perdana Menteri dua kali, Tun Dr. Mahathir Mohamad berkata Singapura dan kepulauan Riau sepatutnya dikembalikan kepada Malaysia sebagai kerana wilayah terbabit adalah sebahagian daripada tanah Melayu, lapor Yahoo News Malaysia.

Bercakap di hadapan penonton yang hadir ke acara Aku Melayu: Survival Bermula yang bertajuk Melayu dan Kelangsungan Bangsa, Tun Mahathir berkata, “Kita seharusnya menuntut bukan sahaja Pedra Branca, atau Pulau Batu Puteh, dikembalikan kepada kita, sebaliknya kita juga harus menuntut supaya Singapura dan kepulauan Riau dikembalikan kepada Malaysia sebagai tanah Melayu.”

Tambah Tun Mahathir lagi, sejarah membuktikan bahawa tanah Melayu terbentang dari Isthmus of Kra di selatan Thailand hingga ke Kepulauan Riau.

“Tetapi hari ini, kita hanya tinggal semenanjung… Saya tertanya-tanya sama ada kita akan terus memiliki semenanjung ini. Saya bimbang masa depan orang Melayu, adakah tanah semenanjung itu juga akan dimiliki oleh pihak lain,” katanya lagi sambil menambah bahawa orang Melayu miskin dan mereka yang miskin tidak boleh menegakkan hak mereka.

“Ramai orang Melayu tidak sedar bahawa negara mereka yang dahulunya besar menjadi kecil. Dan negara kecil ini pun mereka akan rugi kerana miskin,” katanya lagi.

Pada tahun 2008, Mahkamah Keadilan Antarabangsa menganugerahkan Pedra Branca kepada Singapura. Malaysia memohon semakan penghakiman pada 2017 tetapi menarik balik permohonan semakan itu setahun kemudian selepas Tun Mahathir menjadi perdana menteri buat kali kedua.

Singapura adalah tanah Melayu, kata pendakwah Indonesia selepas dilarang masuk ke negara itu. Rujuk pautan di bawah untuk membaca.

Singapura Adalah Tanah Melayu, Kata Pendakwah Indonesia Selepas Dilarang Masuk Ke Negara Itu

Ilmuwan Singapura Jangka Bahasa Melayu Akan Diajar Dalam Bahasa Inggeris Pada Masa Hadapan

Demi Rezeki Untuk Anak Dan Keluarga, Rakyat Malaysia Jadi Gelandangan Di Singapura


Tun Mahathir Menjadi Pemimpin Asia Pertama Dijemput Memberikan Ucapan Di Oxford Union

Perdana Menteri Tun Dr Mahathir Mohamad telah dijemput untuk menyampaikan ucapan di Oxford Union dan sekaligus menjadikan beliau pemimpin Malaysia dan Asia pertama yang bakal berucap di Oxford Union yang dipilih secara demokratik.

Tun Dr Mahathir bakal menyertai barisan selebriti dan personaliti terkenal yang juga dijemput untuk hadir sama memberikan ucapan di Oxford Union yang merupakan masyarakat pendebat yang paling berprestij di dunia.

Sejak penubuhannya pada tahun 1823, Oxford Union telah menjemput tetamu dan penceramah antarabangsa untuk berdebat mengenai pelbagai jenis topik dengan tetamu yang lalu iaitu Morgan Freeman, Natalie Portman, Johnny Depp, Stephen Fry, Michael Jackson, Shakira, Senator John McCain, Sepp Blatter dan David Cameron.

After months of planning, Tun M will finally make his appearance at the Oxford Union. He will be the first Malaysian & democratically-elected leader from ASEAN to be invited to speak at the esteemed Union.

18/1/2019. Can’t wait! Malaysia, the tiger of Asia! pic.twitter.com/39ul7hjLdp

— Syed Saddiq (@SyedSaddiq) January 15, 2019

Difahamkan Tun Dr Mahathir bakal memberikan ucapan di Oxford Union pada Jumaat ini pada pukul 5 petang waktu di UK.


Anak Kembar Sambung Belajar Di UK, Azhar Sulaiman Usik Leona Pulang Dengan Imej Baru

Difahamkan, anak kembar kepada pelakon Azhar Sulaiman iaitu Andika Rees Pahamin dan Kasih Iris Leona telah berangkat ke United Kingdom (UK) untuk menyambung pengajian selama tiga tahun semalam.

Menerusi perkongsian di Facebook, Azhar telah berpesan kepada kedua-dua anaknya untuk belajar bersungguh-sungguh dan tidak mengabaikan solat lima waktu.

Malah, Azhar mengatakan dirinya tidak berasa sedih kerana mungkin sudah terbiasa melihat mereka mengembara ke seluruh dunia sebab sertai event Jamboree Pengakap atau Girl Guides Dunia sejak kecil.

Tidak hanya itu, Azhar dilihat sempat berseloroh agar anak perempuannya itu nanti pulang dengan imej baru memandangkan cuaca di sana sejuk tidak seperti di Malaysia. Dikhabarkan, Andika melanjutkan pelajaran dalam jurusan Undang-Undang Maritim manakala Leona pula bidang Pengurusan.

Menjengah ke TikTok Leona, dirinya dilihat menangis tanpa henti dan mengakui masih belum bersedia untuk memulakan kehidupan baharu di UK. Tambahnya, dia juga sangat sedih mahu tinggalkan keluarganya di Malaysia.

Para peminat Leona dilihat memberikan kata-kata semangat buat Leona dan mendoakan agar nanti Leona pulang membawa kejayaan.


Tun Mahathir Pecah Rekod Perdana Menteri Tertua Di Dunia

Berita mengenai perlantikan rasmi Tun Dr. Mahathir Mohamad sebagai Perdana Menteri Malaysia ke-7 telah tersebar ke seluruh dunia dan disambut dengan ribuan ucapan tahniah dari pemimpin seluruh dunia.

Setelah 15 tahun berehat dari jawatan perdana menteri, kini Tun Dr. Mahathir kembali ke tampuk pemerintahan Malaysia setelah menang dalam Pilihan Raya Umum ke-14 yang lepas.

Terbaru, Guinness World Book of Records mengiktiraf Tun Dr. Mahathir sebagai Perdana Menteri Tertua Dunia pada usia 92 tahun 141 hari yang dilantik sekaligus memecah rekod yang dipegang oleh Morarji Ranchhodji Desai dari India yang berusia 81 tahun pada tahun perlantikannya. Tahniah Tun.

After a gap of 15 years Mahathir bin Mohamad is once again Malaysia's Prime Minister, and his re-election means he's also a record holder. https://t.co/miwq7qQhiO @chedetofficial

— GuinnessWorldRecords (@GWR) May 16, 2018


Tun Mahathir Sah Bertanding Di Parlimen Langkawi

Tun Dr. Mahathir Mohamad membuat kenyataan yang mengesahkan beliau akan bertanding di PRU-14 untuk kerusi P004 Parlimen Langkawi di laman sosial Instagram miliknya @chedetofficial

Sah, saya akan bertanding di P 004 Parlimen Langkawi pada pilihanraya umum yang akan diadakan pada 9 Mei 2018.

A post shared by  Dr Mahathir Mohamad (@chedetofficial) on Apr 15, 2018 at 5:31pm PDT

Berita tersebut menerima komen positif daripada para pengikutnya yang rata-rata memberikan sokongan padu dan kepercayaan kepada beliau untuk memenangi kerusi tersebut. Penggunaan #PakatKalihBagiElok juga diterima dengan baik oleh para pengikutnya.

Pengumuman beliau sebagai calon di parlimen tersebut telah disampaikan sendiri oleh Timbalan Pengerusi Pakatan Harapan, Datuk Seri Wan Azizah Wan Ismail semalam di satu perjumpaan bersama rakyat parti tersebut di Langkawi.


Tun Mahathir Sahkan Malaysia Bakal Terus Menggunakan Teknologi Huawei

Kecoh pada minggu lalu apabila Amerika Syarikat yang diketuai oleh Donald Trump mengumumkan sekatan perdagangan buat Huawei untuk berurusan dengan negara mereka.

Sekatan yang dikenakan ini turut melibatkan beberapa syarikat besar melibatkan Google dimana Huawei tidak lagi dibenarkan menggunakan sistem operasi Android pada telefon pintar mereka.

Bersempena dengan acara Future of Asia yang dianjurkan di Jepun baru-baru ini, Perdana Menteri Malaysia, Tun Mahathir menegaskan Malaysia bakal meneruskan rancangan untuk menggunakan teknologi Huawei.

Hal ini disebabkan kajian dan pembangunan teknologi Huawei adalah jauh lebih hebat berbanding keupayaan seluruh Malaysia. Dalam erti kata lain, teknologi 5G oleh Huawei bakal diimplemen di Malaysia.

Tun Mahathir turut menegaskan dimana persaingan diantara dua negara ini seharusnya sihat dan bukannya mengharamkan atau menghalang daripada sesebuah syarikat berkembang.

Pihak Huawei baru-baru ini turut menfailkan usul mahkamah mengenai tindakan yang dilakukan Amerika Syarikat terhadap mereka. Sama-sama kita nantikan isu perang dagang yang berlaku diantara dua buah negara ini. Anda boleh tonton ucapan penuh Tun Mahathir di Future of Asia dibawah.

Baca lagi: Huawei Dibenarkan Untuk Menggunakan Akses Memori Kad MikroSD Dan Wi-Fi Semula


Tun Mahathir Dilaporkan Serah Surat Peletakan Jawatan Sebagai Perdana Menteri Kepada YDPA

Sejak petang semalam, kecoh di media sosial serta menjadi bualan hangat di kalangan orang ramai mengenai langkah yang dilakukan sejumlah besar ahli parlimen di Malaysia.

Bermula dengan perjumpaan ahli parlimen mengikut parti, seterusnya majlis makan malam yang turut dihadiri pemimpin daripada Bersatu, UMNO, PAS serta beberapa ahli parlimen PKR seolah memberi bayangan tertubuhnya kerajaan baharu.

JUST IN: PM @chedetofficial has just sent his resignation letter to the King, after a day of political turmoil in Malaysia.

— TheMalaysianInsight (@msianinsight) February 24, 2020

Teka-teki mengenai masa depan pemimpin dan parti pemerintahan di Malaysia diteruskan sekali lagi pada hari ini apabila Tun Mahathir secara mengejut menyerahkan surat perletakan jawatan sebagai Perdana Menteri Malaysia kepada Yang di-Pertuan Agong (YDPA) sebentar ini. Difahamkan keputusan ini dibuat selepas bertemu dengan presiden PKR, Datuk Seri Anwar Ibrahim.

Jabatan Perdana Menteri dilaporkan bakal mengeluarkan kenyataan rasmi dalam masa terdekat dalam berkongsi lebih lanjut mengenai masa depan kepimpinan negara.

Kami kongsikan kepada anda berita yang turut menjadi tanda tanya pada orang ramai mengenai majlis makan malam yang diadakan di Hotel Sheraton.

Sekadar ‘Makan Malam’, Tun Mahathir Buktikan Terima 131 Sokongan Ahli Parlimen

Maya Karin Cabar Anwar Ibrahim Jawab Isu Kontroversi Dalam ‘Hot Ones’


Tidak Sampai Sebulan Tinggalkan Parti Pejuang, Tun Mahathir Disahkan Sertai Putra

Mantan Perdana Menteri, Tun Dr Mahathir Mohamad pada hari ini mengumumkan penyertaan parti Putra selepas meninggalkan parti Pejuang beberapa minggu yang lalu.

Difahamkan Tun Mahathir memilih parti Putra berikutan asas perjuangan parti tersebut yang dikatakan sinonim dengan diri beliau iaitu memperjuangkan hak orang Melayu tanpa mengetepikan kepentingan kaum lain.

JUST IN : Dr Mahathir Mohamad has officially joined Putra

🔴 This comes less than a month after Mahathir and 12 other party leaders quit Pejuang, the party he founded in 2020 pic.twitter.com/cVQSA6h7XJ

“Walaupun umur saya 97 tahun, hati saya masih lagi dengan perjuangan orang Melayu. Kedudukan orang Melayu sekarang ini lebih banyak masalah dari kaum-kaum lain. Ini bukan kerana perkauman.

“Kita perlu melihat orang Melayu dapat bahagian mereka dalam keadaan di negara kita yang mana mereka sekarang ini tidak menguasai ekonomi dan politik. Kalau kita tak selamatkan orang Melayu, negara kita akan hadapi masalah kepincangan,” katanya.

Dr Mahathir berkata demikian dalam sidang media selepas majlis penyerahan kad keahlian dan watikah Penasihat Putra yang disampaikan oleh Presiden Putra Datuk Ibrahim Ali, di sini hari ini.

Sementara itu, difahamkan sejak Tun Mahathir menyertai parti tersebut, Putra turut menerima lebih 1,000 permohonan ahli baharu.


Tun Mahathir Terima Darjah Kebesaran Tertinggi Maharaja Jepun

Perdana Menteri Tun Dr. Mahathir Mohamad akan menerima darjah kebesaran tertinggi Jepun oleh Maharaja Akihito esok. Tahukah anda Tun D.r Mahathir akan menjadi pemimpin ke-3 di Asia yang menerima pingat tersebut selepas presiden Singapura, Lee Kuan Yew dan Perdana Menteri India, Manmohan Singh.

Tun Dr. Mahatir kini sedang menjalani siri lawatan sambil bekerja kali ke-3 di Jepun. Duta Malaysia ke Jepun, Datuk Ahmad Izlan Idris mengesahkan pengurniaan darjah kebesaran pingat Bunga Paulowina atau lebih dikenali sebagai ‘The Grand Cordon of the Order of the Paulownia Flowers’ akan dijalankan di istana esok.

Beliau dan isteri juga dijadualkan untuk makan tengah hari bersama di istana. Perdana Menteri juga dijadualkan untuk bermesyuarat dengan Shizo Abe mengenai rundingan hubungan dua hala dan perbincangan isu kepentingan sama dalam serantau dan antarabangsa. Tahniah Tun Dr. Mahathir.


Tun Mahathir Tersenarai 100 Individu Paling Berpengaruh Di Dunia Oleh TIME

Perdana Menteri Malaysia, Tun Dr Mahathir Mohamad, tersenarai sebagai salah seorang individu paling berpengaruh bagi tahun 2019 dalam senarai “100 Most Influential People” yang dikeluarkan oleh majalah TIME pada setiap tahun.

Pemilihan individu paling berpengaruh ini dinilai melalui pelbagai latar belakang dalam semua bidang seperti politik, ikon muzik, sukan dan filem. Setiap gelaran yang diberikan kepada individu bertuah ini adalah sebagai penghormatan untuk kejayaan dan jasa mereka untuk negara.

Selain Tun Mahathir, terdapat beberapa individu yang turut tersenarai sebagai yang paling berpengaruh dalam bidang politik, seperti Presiden Donald Trump, pemimpin China Xi Jinping, Perdana Menteri New Zealand Jacinda Ardern, ahli kongres wanita Amerika Syarikat yang paling muda, Alexandria Ocasio-Cortez dan beberapa ahli politik berpengaruh yang lain.

Manakala dalam bidang muzik dan filem pula, ikon-ikon yang tersenarai adalah Taylor Swift, Lady Gaga, Ariana Grande, Khalid, kumpulan K-Pop BTS, Dwayne Johnson, Sandra Oh, Emilia Clarke, Rami Malek dan banyak lagi.

Bagi ikon dalam bidang sukan pula, TIME telah menyenaraikan beberapa individu yang berpengaruh seperti Tiger Woods, Mohamed Salah, Lebron James, Alex Morgan dan Naomi Osaka.


Tun Mahathir Tersenarai Antara Pemimpin Terhebat Dunia Pilihan Fortune

Perdana Menteri Malaysia, Tun Dr Mahathir Mohamad sebelum ini pernah memperoleh pelbagai pengiktirafan dunia yang sekaligus mengharumkan nama Malaysia di persada antarabangsa.

Terkini dalam senarai majalah Fortune, Tun Mahathir telah dinamakan sebagai Pemimpin Terhebat Dunia (World’s Greatest Leader) pada kedudukan yang ke-47 daripada 50 orang.

Tun Mahathir is Ranked the 47th World’s Greatest Leader by Fortune https://t.co/7t5UYkpPCr pic.twitter.com/5WzsvzWiQg

— SimpleNews.co.uk (@Simplenewsuk) May 5, 2019

5 individu yang berada di senarai teratas World’s Greatest Leader oleh Fortune adalah Bill dan Melinda Gates (Co-Founders, Gates Foundation), Jacinda Ardem (Perdana Menteri, New Zealand), Robert Mueller (Penasihat Khas, DOJ), Pony Ma (CEO, Tencent) dan Satya Nadella (Ketua Pegawai Eksekutif, Microsoft).

Untuk pengetahuan anda, senarai Fortune ini dipilih berdasarkan pangkat yang hadir di atas keupayaan individu masing-masing yang berani membuat pilihan, mengambil risiko dan menarik orang lain untuk melakukan perkara yang sama.

Tahniah sekali lagi kepada Tun Dr Mahathir kerana berjaya disenaraikan sebagai salah seorang pemimpin pilihan Fortune. Semoga Malaysia terus maju dan makmur di bawah kepimpinan beliau.


Tun Mahathir Tidak Yakin Kemampuan Anwar Ibrahim Tadbir Negara

Berbincang mengenai Tun Dr Matahir Mohamad dan Datuk Seri Anwar Ibrahim pastinya seluruh negara cukup mengenali dua individu berpengaruh ini. Mencipta pelbagai sejarah dalam dan luar negara antara yang membuatkan mereka diingati ramai.

Terbaharu, perjuangan Datuk Seri Anwar Ibrahim selepas lebih 20 tahun berusaha menjadi Perdana Menteri menjadi kenyataan turut mendapat perhatian Tun Dr Mahathir yang merupakan Perdana Menteri Malaysia yang ke-4 dan juga ke-7.

Menurut Tun Dr Mahathir, beliau mengakui tidak yakin dengan usaha Datuk Seri Anwar Ibrahim dalam memimpin Malaysia untuk berdepan dengan krisis kemelesetan ekonomi dan cabaran pemulihan pasca pandemik.

Dr Mahathir berkata, ia terbukti berdasarkan pretasi Anwar ketika berada dalam kerajaan lebih 20 tahun lalu dan mendakwa bekas timbalannya dalam Kabinet ketika itu tidak dapat menangani masalah ketika menjadi pemangku Perdana Menteri pada 1997.

Selain itu, beliau mendakwa Anwar yang juga selaku Menteri Kewangan ketika itu, gagal mencari jalan penyelesaian apabila krisis kewangan melanda dan lebih rela mengikut pendapat Tabung Kewangan Antarabangsa (IMF) dan Bank Dunia, yang berisiko menyebabkan Malaysia muflis.

“Pada masa saya jadi Perdana Menteri kali pertama, saya pergi cuti selama dua bulan. Semasa saya cuti, Anwar sebagai Timbalan Perdana Menteri (TPM), diberi tanggungjawab sebagai pemangku Perdana Menteri, tetapi nampak dia tak dapat menangani masalah.

“Selepas itu pula, berlaku krisis kewangan yang mana ringgit Malaysia turun nilainya. Pada masa itu, Anwar juga menjadi Menteri Kewangan.

“Cara dia menangani masalah kejatuhan nilai ringgit itu dengan mengikuti pendapat IMF dan Bank Dunia. Saya berpendapat, kalau kita ikut IMF dan Bank Dunia, kita akan jadi muflis dan kita tak dapat laksanakan dasar ekonomi negara kita.

“Tetapi Anwar tak ada cadangan yang lain selain daripada mengikuti IMF dan Bank Dunia, sebab itu saya terpaksa ambil alih tugas Kementerian Kewangan, saya cari jalan untuk selamatkan negara,” katanya dalam temu bual eksklusif dengan BH di Yayasan Kepimpinan Perdana di sini, baru-baru ini.

Beliau berkata demikian ketika ditanya pandangannya sama ada Anwar memiliki keupayaan untuk menakhodai Malaysia berdepan cabaran kemelesetan ekonomi yang diramal melanda dunia tahun depan.

Dr Mahathir berkata, jika dibenarkan Anwar berkuasa dan melaksanakan dasarnya, beliau yakin negara tidak akan dapat mengatasi masalah krisis kewangan ketika krisis berkenaan.

Perdana Menteri keempat dan ketujuh itu mengakui khuatir dengan kebolehan Anwar sebagai Perdana Menteri kerana berdasarkan pengalaman lampau, Presiden PKR itu gagal merangka penyelesaian ketika berdepan krisis kewangan 1997/1998, apatah lagi kini berdepan lebih banyak masalah rumit.

“Ketika itu, nampak dia tidak dapat cipta satu cara untuk mengatasi krisis. Sama ada di masa hadapan, dia boleh cipta cara menangani masalah negara, belum kita dapat tentukan.

“Tetapi berdasarkan pengalaman semasa dia jadi TPM (dan) menunjuk kebolehannya, saya khuatir. Sekarang ini negara menghadapi banyak masalah seperti kesan pandemik, ekonomi merosot teruk, keadaan politik tidak stabil.

“Rakyat masih tidak senang dengan keadaan negara. Banyak masalah yang perlu ditangani oleh kerajaan Anwar,” katanya.

Dr Mahathir turut ditanya sama ada benar tanggapan pelbagai pihak bahawa beliau sememangnya tidak mahu Anwar menjadi Perdana Menteri. Walau bagaimanapun, Tun Mahathir berpendapat perkara itu terpulang kepada rakyat dan parti untuk memilih. Namun beliau sememangnya khuatir dengan kebolehan Datuk Seri Anwar Ibrahim.

Untuk pengetahuan, Tun Dr Mahathir dan Datuk Seri Anwar Ibrahim pernah bekerjasama lebih dua dekad lalu di mana masing-masing berada dalam parti Barisan Nasional. Datuk Seri Anwar Ibrahim turut pernah dilantik sebagai Timbalan Perdana Menteri di bawah Tun Dr Mahathir sebelum krisis melibatkan dua individu ini semakin panas.


Tun Razak Exchange Bakal Mula Beroperasi Awal Tahun Hadapan

Setelah bertahun dibina, akhirnya Tun Razak Exchange yang juga merupakan bakal menjadi Bangunan Tertinggi Malaysia bakal mula beroperasi pada awal tahun 2019 selepas berjaya menyiapkan fasa pertama pembinaan.

Menurut ulasan daripada Datuk Azmar Talib selaku CEO TRX City Sdn Bhd, projek yang menelan belanja RM35 bilion ini bakal menawarkan fasiliti dan infrastruktur kepada pemilik bisnes dan syarikat besar.

Fasa pertama TRX bakal merangkumi The Exchange 106 dan Menara Prudential dikatakan bakal mula untuk operasi seawal awal tahun hadapan. Setakat ini, difahamkan sudah 80% daripada fasa pertama berjaya disiapkan.

Fasa kedua TRX pula dijadualkan bakal disiapkan pada tahun 2020 yang bakal memperlihatkan Exchange Mall serta pejabat baru bagi HSBC Malaysia dan Affin Bank.

Projek yang dibangunkan ini juga merupakan sebahagian daripada projek 1Malaysia Development Bhd (1MDB) dimana TRX telah menerima dana sebanyak RM3 Bilion bermula tahun 2012 sehingga 2017.


Kucing Ini Menjadi Ibu Kepada Sekumpulan Itik Kecil

Video di bawah merakamkan aksi seekor anak kucing yang comel memanjat sebuah kotak yang dipenuhi dengan sekumpulan anak-anak itik yang juga sangat comel.

Malang tidak berbau, anak kucing itu terjatuh ke dalam kotak tersebut dan dia serta merta dikerumuni oleh itik-itik kecil itu tadi kerana mereka sangka anak kucing yang jatuh itu adalah ibu mereka.

Apa yang berlaku selepas itu lebih menarik dan comel gila, sebab itu kami mahu anda saksikan sendiri video ini dan kemudian boleh kongsikan juga dengan rakan-rakan lain.

Baca juga: Bila Anak Itik Jadi Anak Kucing. Ini Bukti Kasih Sayang Tiada Sempadan.

Kalau anda mahukan lebih banyak aksi comel, sila lah LIKE Facebook TheVocket sekarang juga.


Tun Siti Hasmah Mohon Agar Rakyat Malaysia Tidak Hantar Hadiah

Hasrat Tun Siti Hasmah tersebut disampaikan oleh anaknya, Marina Mahathir melalui laman Facebooknya. Melalui post tersebut, Tun Siti menyampaikan pesan agar orang ramai tidak menghantar hadiah kepada beliau dan Tun Mahathir. Beliau turut mengambil kira prinsip Pakatan Harapan (PH) iaitu semua ahli PH tidak dibenarkan untuk menerima hadiah.

Tambahnya lagi, sebaiknya hadiah-hadiah tersebut disumbangkan kepada badan-badan kebajikan sahaja. Walaubagaimana pun beliau dan suami amat bersyukur atas doa dan mesej yang disampaikan oleh orang ramai. Marina turut memberitahu bahawa ibu bapanya tidak akan berpindah ke kediaman rasmi Perdana Menteri di Seri Perdana tetapi akan terus menetap di kediaman sendiri kerana lebih selesa untuk tinggal di situ walaupun tidak mempunyai ruangan yang besar seperti di Seri Perdana.

Tun Siti Hasmah juga meminta agar orang ramai untuk memahami perminataannya walaupun Hari Raya bakal tiba yang pastinya lebih ramai yang berkira-kira untuk memberi hadiah kepada mereka berdua.


Tuna Termahal Dunia Berjaya Dijual Dengan Harga RM12.74 Juta

Obsesi Orang Jepun terhadap ikan tuna sememangnya tidak dapat dipisahkan. Malah, sudah menjadi tradisi buat Masyarakat Jepun dimana ikan tuna berkualiti tinggi bakal dilelong didalam sebuah acara rasmi yang diadakan di pasar terkemuka di Jepun.

Melalui acara lelongan tuna baru-baru ini yang diadakan di Tsukiji Fish Market, seekor tuna dengan berat 613 pound telah berjaya dibeli oleh Kiyoshi Kimura, pemilik Sushizanmai dengan harga $3.1 juta (RM12.74 juta).

Pembelian ini sekaligus meletakkan Kiyoshi Kimura sebagai pembeli tuna termahal dunia setelah berjaya mengekalkan takhta ini selama enam tahun sebelum ditewaskan pada tahun 2017.

Mengulas lanjut mengenai harga yang tuna yang dibeli, pemilik tuna ini mengatakan pembelian beliau merupakan lima kali lebih mahal daripada apa yang dijangkakan. Walaubagaimanapun pembelian ini lebih kepada status simbol serta menawarkan yang terbaik buat bisnes rangkaian makanannya.

Untuk pengetahuan, tuna ini bakal dibawa secara terus ke restoran miliknya yang berada berdekatan pasar lelongan ini. Difahamkan peningkatan harga tuna ini berkait rapat dengan pengurangan ikan tuna di lautan Jepun.

#RealDeal. Nak dapatkan handphone power 8GB RAM + 128GB Storage? Jom tonton video ini.


5 Tip Bagaimana Untuk Menunaikan Haji Lebih Awal Pada Usia Muda

Ketika saya menulis coretan-coretan pengalaman saya menunaikan haji sebelum ini, beberapa orang rakan bertanyakan tip bagaimana saya boleh menunaikan haji lebih awal pada usia muda. Sejujurnya, saya sendiri tidak menyangka menerima panggilan-Nya seawal ini, dalam keadaan kurang bersedia.

Saya menerima tawaran haji beberapa hari sebelum 1 Syawal yang lepas untuk diberi jawapan dalam masa 14 hari. Selepas menjawab surat tawaran, perlu siapkan dokumen dalam masa kurang 2 minggu.

Selepas dokumen dihantar, hanya kira-kira 10 hari lagi tarikh penerbangan. Jadi, persiapan sebelum berangkat ke Tanah Suci hanyalah kira-kira sebulan sahaja.

Jadi saya ingin berkongsi beberapa tip yang boleh dijadikan sedikit panduan kepada rakan-rakan berdasarkan pengalaman yang ada.

Tuan-Puan dipersilakan tambah jika ada, dan boleh ajukan soalan yang berkaitan. Jika mampu, saya akan respon sebaik mungkin.

Ini paling penting, jika hendak pergi menunaikan haji melalui Tabung Haji. Perlu daftar terlebih dahulu melalui Tabung Haji.

Ada yang menyangka dengan membuka akaun Tabung Haji, bermakna sudah mendaftar untuk menunaikan haji.

Saya pun dahulu menyangka begitu. Tapi sebenarnya bukan begitu.

Membuka Tabung Haji bermaksud kita mulakan simpanan di dalam akaun Tabung Haji. Untuk membuka akaun TH, hanya perlukan minimum simpanan RM2 sahaja.

Manakala untuk mendaftar giliran menunaikan haji pula, memerlukan minimum simpanan RM1,300 di dalam akaun Tabung Haji.

Selepas mempunyai simpanan minima RM1,300 barulah kita layak untuk mendaftar bagi memohon giliran menunaikan haji.

Jika sebulan kita simpan RM100, hanya memerlukan setahun sebulan sahaja untuk cukup RM1,300 supaya kita layak mendaftarkan diri untuk menunaikan haji.

Kita juga boleh gunakan wang KWSP untuk tujuan ini.

Dan jika baru hendak daftar sekarang, giliran menunaikan haji sekitar 50 tahun akan datang.

Ya, 50 tahun akan datang. Jadi, usah bertangguh untuk mendaftarkan giliran haji.

Ketika saya menunaikan haji tempoh hari apabila saya berkongsi tentang perkara ini kepada jemaah negara lain, mereka mengerutkan dahi terkejut. Mereka terkejut apabila mengetahui bahawa jemaah haji di Malaysia perlu “beratur” lama sebelum sampai giliran menunaikan haji.

Mungkin ini menunjukkan kesedaran mengenai kepentingan ibadah haji di kalangan umat Islam di Malaysia tinggi berbanding dengan kuota tahunan yang disediakan oleh Arab Saudi untuk Malaysia.

Lama? Ya, memang lama. Itulah cabaran dan ujian pertama hendak menunaikan haji.

Ia sekali gus menunjukkan kita mempunyai iltizam untuk menunaikan haji. Jika kita ada anak yang masih kecil, daftar cepat-cepat.

Supaya mereka tidak menerima nasib seperti kita menunggu lama untuk menerima panggilan Baitullah.

Kos sebenar untuk menunaikan haji ialah RM19,550.

Kita di Malaysia bertuah kerana lebih separuh ditanggung oleh Tabung Haji.

Daripada RM19,550, kita hanya perlu membayar RM9,980 apabila hendak menunaikan haji kelak. Selebihnya ditanggung oleh TH.

Ya, hanya RM9,980 kos untuk menunaikan haji menggunakan Tabung Haji melalui mu’assasah Arab Saudi.

Amaun ini sungguh rendah jika kita bandingkan dengan negara-negara serantau lain seperti Singapura, Thailand, Indonesia dan Brunei yang amaunnya RM20,000 ke atas.

Apabila saya berjumpa dengan jemaah haji negara lain, ini antara perkara yang kami bualkan dengan mereka, dan apabila saya maklumkan amaun ini, rata-rata terkejut.

2 kali mereka terkejut; kejutan pertama ialah apabila mengetahui jemaah haji Malaysia perlu menunggu puluhan tahun sebelum mendapat giliran haji. Kejutan kedua apabila mengetahui jemaah haji Malaysia hanya perlu membayar jumlah tidak sampai USD2,500 utk menunaikan haji.

Langkah seterusnya selepas kita mendaftar haji adalah dengan memastikan kita mempunyai sekurang-kurangnya RM9,980 di dalam akaun Tabung Haji untuk tujuan menunaikan haji. Tidak sampai pun RM10,000.

Jika sebulan kita simpan RM100, kira-kira 7 tahun selepas kita daftar haji, duit kita akan cukup RM9,980 dengan anggaran keuntungan purata TH 6%.

Langkah seterusnya, ialah membuat rayuan untuk menunaikan haji.

Secara normal, tempoh menunggu untuk mendapat giliran menunaikan haji boleh mencecah sehingga 50 tahun.

Tempoh ini adalah untuk jemaah yang ingin menunaikan haji menggunakan perkhidmatan Tabung Haji melalui mu’assassah Arab Saudi.

Jadi, hendak tak hendak, kita perlu usahakan untuk merayu supaya giliran itu dipercepatkan. Sebab dalam tempoh 10 ke-50 tahun, macam-macam perkara boleh berlaku.

Untuk mempercepatkan giliran, kita perlu buat rayuan ke Tabung Haji.

Selalunya 3-4 bulan sebelum musim haji bermula, pihak Tabung Haji mula memproses surat-surat rayuan dan menghantar surat balas.

Jadi, kita perlu menghantar surat rayuan lebih awal. Sebaiknya selepas tamat musim haji, boleh siapkan surat rayuan untuk dihantar.

Pengalaman peribadi, saya mula buat rayuan kira-kira 5-6 tahun lepas apabila wang di dalam akaun sudah cukup untuk membayar kos menunaikan haji kira-kira RM10,000.

Dan setiap tahun juga apabila menerima surat balasan rayuan ditolak oleh Tabung Haji, kami akan hantarkan surat baru ke Tabung Haji untuk merayu menunaikan haji.

Alhamdulillah, setelah beberapa tahun merayu akhirnya rayuan kami diterima.

Setiap tahun pasti ada kuota yang kosong atas pelbagai sebab seperti: bakal jemaah haji meninggal dunia, mengandung, mempunyai masalah kesihatan, bakal jemaah haji menolak atas pelbagai sebab atau kuota ditambah.

Bagi tahun 1438 yang lalu, kuota Arab Saudi untuk jemaah Malaysia dikembalikan kepada 27,900 pada Januari 2017, dan kemudian pada Mac 2017, kuota itu bertambah kepada 30,200.

Dan yang terkini dimaklumkan, jumlah jemaah haji Malaysia tahun 2017 berjumlah lebih 40,000!

Jadi ini mungkin menjadi asbab saya dan isteri diterima untuk memenuhi panggilan-Nya tahun ini.

Sebaiknya rayuan dilakukan apabila kita sudah cukup wang simpanan untuk membiayai kos haji tadi supaya ada kredit untuk Tabung Haji menerima rayuan kita.

Ini tip yang saya terima daripada seorang rakan yang juga jemaah haji.

Apabila kita menghadiri kursus haji yang dianjurkan oleh Tabung Haji melalui masjid-masjid dalam kariah kita, nama kita akan dimasukkan dalam senarai kehadiran.

Jadi, ia memberi kredit kepada kita apabila pihak Tabung Haji membuat penilaian terhadap rayuan haji kita.

Perkara ini tidak pernah saya sahkan dengan Tabung Haji. Ia berdasarkan pengalaman peribadi seorang jemaah yang saya temui. Jika ada mana-mana pegawai Tabung Haji berkenaan yang membaca tulisan ini, mohon berikan maklum balas.

Ini merupakan harapan utama dan terakhir jika kita benar-benar berhasrat untuk menunaikan haji. Pergantungan kepada ALLAH adalah segala-galanya.

Sebaik sahaja kita sudah cukup wang di dalam akaun Tabung Haji, berdoalah supaya ALLAH memanggil kita menemui-Nya.

Setiap kali bulan Ramadhan pula, ambil kesempatan untuk berdoa supaya giliran kita dipercepatkan ke musim haji tahun berkenaan yang tiba sebulan selepas Ramadhan.

Doa ini bukan bermaksud doa sebelum musim haji sahaja. Terus-terusan berdoa sehingga hari-hari akhir penerbangan jemaah haji Malaysia ke Arab Saudi. Ada jemaah haji yang menerima panggilan Tabung Haji kira-kira seminggu sebelum penerbangan! Ya, seminggu sahaja untuk memberi jawapan dan membuat persiapan.

Jadi, jangan berhenti berdoa. Allah pun sudah berjanji akan memakbulkan doa hamba-Nya, dengan pelbagai cara.

Pengalaman peribadi, kebetulan saya menunaikan umrah buat kali pertama pada Januari 2017, saya berdoa setiap hari agar Allah memanggil saya lagi untuk kembali datang ke rumah-Nya pada setiap lokasi mustajab di Masjidil Haram dan Masjidil Nabawi. Sungguh tidak disangka-sangka, Allah penuhi permintaan saya dengan cara ini; panggilan untuk menunaikan haji.

Manakala, isteri saya pula berdoa setiap malam pada bulan Ramadhan sebelum musim haji. Ketika itu beliau sedang berpantang dan selalu berjaga malam menyusukan bayi. Jadi, ada kebarangkalian salah satu doanya jatuh pada malam yang lebih baik dari seribu bulan; Lailatul Qadar.

Ada banyak kisah jemaah haji yang menerima jemputan-Nya dgn pelbagai cara.

Ada jemaah haji muda dapat menunaikan haji sebagai mahram ibunya kerana ayahnya yang patut pergi bersama baru meninggal dunia.

Ada juga suami yang lambat daftar haji tapi disebabkan isterinya daftar lebih awal dan dapat giliran, si suami dapat pergi sebagai mahram.

Dalam masa sama, ada juga yang punya wang ratus-ratus ribu tapi masih belum terima panggilan-Nya.

Ada juga seorang sahabat saya katanya sudah ikut semua tip yang saya kongsikan di atas, malah beberapa tahun sertai kursus haji. Tapi masih belum ada rezeki dijemput oleh-Nya.

Malah ada juga yang sudah terima surat tawaran, sudah buat persediaan, kenduri doa selamat, datang ke Tabung Haji Kelana Jaya tapi tak dapat pergi sebab visa gagal dikeluarkan.

Point penting di sini; jangan berhenti berdoa.

Jika tulisan ini ada manfaat, mohon kongsi-kongsikan kepada pasangan, adik-beradik, saudara-mara dan rakan-rakan. Saya doakan rakan-rakan yang membaca tulisan ini sampai habis, like dan share tulisan ini, menerima panggilan-Nya dalam masa terdekat.

Afyan Mat Rawi
Alumni Jemaah Haji 1438 Maktab 86
(Doakan saya peroleh haji mabrur)
#MemoriHaji1438


Tunai Janji, Nurul Izzah Sedang Atur Konsert Radiohead Di Malaysia

Nampaknya YB Nurul Izzah bukan sekadar cakap kosong. Bulan Mei yang lalu, netizen di Twitter mahu Nurul Izzah tunaikan janji untuk bawa band terkemuka Radiohead buat persembahan di Malaysia.

Ianya menerusi satu temubual Nurul Izzah untuk majalah Esquire pada tahun 2013 di mana beliau berkata, “Jika kami menang di Putrajaya, kami akan bawa Radiohead ke Malaysia.”

Indeed. A promise is a promise #PostRamadanDiscussion . Now get on to work! 😆 https://t.co/AV0px9U0HB

Just four years ago, on that fateful day in May, we came out, to voice our objection against the imposition of a regressive tax regime, in the face of extravagant spending and a mammoth financial scandal. Four years later, the people came out again through the ballot box, and ensured we realise a zero rated regime. Thank you, Malaysians. #masadepanmilikkita @kiwikeow thank you for capturing history so well.

A post shared by  Nurul Izzah Anwar (@n_izzah) on May 31, 2018 at 6:39pm PDT

“Saya sudah menulis surat untuk perkara ini dan ianya dalam proses terakhir untuk memberitahu mereka untuk lebih sensitif dalam isu di Palestin. Keduanya, saya harap mereka bersetuju dengan proposal saya dengan menjadikan konsert ini sebuah konsert amal,” katanya kepada wartawan Bernama.

Jadi hanya masa dan kata balas daripada pihak Radiohead yang akan menjadikan konsert ini satu realiti. Jika Radiohead jadi datang ke Malaysia, lagu mana yang anda mahu sangat dengar secara live? Kami semestinya mahu dengar ‘Karma Police’.


Tunaikan Impian Isteri, Aeril Zafrel Hadiahkan Wisma Bernilai RM3.2 Juta Dengan Konsep ‘French Industrial’

Siapa yang tidak mengenali pasangan selebriti Aeril Zafrel dan Wawa Zainal yang juga merupakan usahawan terkenal, bukan? Bagi yang mengikuti kisah pasangan selebriti ini, pasti tahu mereka berdua berusaha dari bawah untuk mencapai kejayaan hari ini.

Terbaharu, Aeril Zafrel telah menghadiahkan isterinya sebuah wisma bernilai RM3.2 juta. Bangunan tiga tingkat yang menelan kos pengubahsuaian RM2 juta itu adalah pusat bagi rangkaian perniagaan mereka Wawa Cosmetic selain menempatkan ruang pejabat dan gudang penyimpanan stok.

A post shared by AERIL ZAFREL (@aeril_zafrel)

Menerusi laporan, Aeril Zafrel menghadiahkan wisma tersebut sebagai tanda cintanya kepada isteri tersayang. Lantaran itu, Wawa tidak sangka impiannya sejak 2016 untuk mempunyai wisma sendiri akhirnya tercapai.

Menurut pasangan ini, mereka akui pelbagai cabaran dan dugaan ditempuhi sepanjang mengendalikan perniagaan ini. Malah, ibu pejabat itu menjadi ‘saksi’ hasil titik peluh mereka yang selama ini bertungkus lumus dalam memastikan perniagaan terus maju dan berkembang.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Bapa Kecewa Hak Anak OKU Dinafikan Selepas Peniaga Minta Alih Kereta Untuk Buka Gerai

Gara-Gara Perang Rusia Dan Ukraine, Stok Mi Segera Indomie Berkurang Di Pasaran


Tune Talk Umum Ameen Abdullah Sebagai CEO Terbaru

Tune Talk sebelum ini dikejutkan dengan isu scandal yang terpalit dengan bekas CEO mereka iaitu Jason Lo. Tidak mahu isu ketiadaan CEO berlarutan dengan panjang Tune Talk Sdn Bhd pada hari ini telah mengumumkan saudara Ameen Abdullah sebagai CEO terbaru mereka.

Untuk pengetahuan anda, Ameen Abdullah sebelum ini pernah menjawat jawatan sebagai CEO RedOne serta merupakan ketua Mobile virtual network operator (MVNO) bagi telco Celcom.

Kehadiran Ameen Abdullah diharap bakal memberi sebuah nafas baru buat Tune Talk untuk bersaing dengan lebih kompetitif dengan beberapa syarikat telekomunikasi yang lain. Rekod cemerlang beliau semasa mengemudi RedOne antara yang membuatkan Tune Talk yakin dengan perlantikannya.

Mengulas mengenai bekas CEO mereka iaitu Jason Lo, dikatakan beliau telah meninggalkan jawatan beliau sebagai CEO sejak November tahun lalu lagi sewaktu didakwa dengan isu melibatkan dadah di Dubai.

Nak tahu apa yang lebih epik mengenai pengumuman CEO terbaru? TuneTalk telah mengumumkan kehadiran Ameen Abdullah mereka dengan parody lagu ‘New Rules’ dimana beliau sendiri membawakan watak ‘Dua Lipa’ dalam videoklip ini.


Tunggangan Solo Terakhir, Penunggang Motosikal Ditemui Maut Selepas Tiga Hari

Seorang penunggang motosikal ditemui maut dalam kawasan semak selepas tiga hari nahas menimpanya dalam kejadian di Kilometer 22, Jalan Raya Timur Barat (JRTB) Gerik-Jeli, lapor Berita Harian.

Ketua Polis Daerah Gerik, Superintendan Zulkifli Mahmood, berkata siasatan awal mendapati mangsa berumur 46 tahun itu menunggang secara solo menuju ke arah Hentian Titiwangsa, di sini, kira-kira jam 11.15 pagi Jumaat lalu.

Beliau berkata, mayat mangsa hanya dijumpai pada kira-kira 5.30 petang semalam oleh rakan-rakan yang berusaha menjejaki dan mencari mangsa dengan berpandukan laporan polis berkaitan kehilangan yang dibuat oleh bapanya kira-kira jam 1.58 petang semalam di Balai Polis Kuala Ketil, Kedah.

“Ketika sampai di tempat kejadian iaitu pada Jumaat lalu, motosikal mangsa iaitu jenis Kawasaki Ninja ZX636 dipercayai gagal dikawal, menyebabkan mangsa dan motosikalnya terbabas ke dalam semak berdekatan.

“Rakan-rakan mangsa yang berjaya menjejakinya di tempat kejadian, semalam kemudiannya terus melaporkan penemuan itu kepada Ibu Pejabat Polis Daerah (IPD) Gerik,” katanya menerusi kenyataan hari ini.

Katanya lagi, susulan itu orang ramai yang mempunyai maklumat berkaitan insiden diminta berhubung dengan pegawai penyiasat kes, Inspektor Mohd Zaidi Mat Yasin di talian 013-4487374 bagi membantu siasatan.

Tambah Zulkifli lagi, kes disiasat mengikut Seksyen 41(1) Akta Pengangkutan Jalan 1987.


Rupanya Hero Di Sebalik Pembinaan Struktur Menara Jam Di Mekah Adalah Rakyat Malaysia

Istimewa kedatangan Ramadan bulan hadapan genap 6 tahun penghijrahan mereka satu kumpulan kerja rakyat Malaysia dibawah syarikat yang sama ke Tanah Suci Mekah.

Sepanjang khidmat mencurah jasa dan keringat ini juga mereka meninggalkan isteri, anak dan ahli keluarga tercinta di Malaysia.

Sedikit pengenalan umum buat semua mengenali di sebalik tabir bukan sahaja bagi projek Mataf Sementara (Temporary Mataf), malah mereka adalah tunjang utama mempertaruh nyawa menggalas tugas bagi pemasangan komponen dan struktur bahan binaan Menara Jam Diraja Abraj Al Bait.

Warga kerja yang terlibat bukan sekadar panjat-panjat biasa ya, lebih 10 tahun pengalaman dan diiktiraf International Climber.

Semoga usaha dan pengorbanan mereka ini mendapat rahmat dan ganjaran Allah di Akhirat, dibawah lindungan dan rahmat Allah, walaupun mungkin tidak dipandang di mata manusia.

Jika terlihat kelibat mereka yang biasanya take a break dekat Restoran Malaysia DSaji, Aras 2 Safwa Tower yang dibuka 24 jam (bagi yang merindui teh tarik dan roti canai kunjungi lah Dsaji) tegur dan selfie lah ya, semuanya ramah belaka! Kita kan 1 Malaysia!

Mari saya kenalkan anda dengan mereka-mereka ini.

2. Haji Armiazizul Arifin, Melaka. Senior Supervisor / Professional Climber

3. Haji Zulkefli Sulaiman, Melaka. Senior Supervisor / Professional Climber

4. Haji Mohd Najib Ahmad, Melaka. Supervisor / Professional Climber

5. Haji Armiazizuddin Arifin, Melaka. Supervisor / Profesional Climber

6. Haji Mohd Zaidi Abu Shah, Melaka. Supervisor / Professional Climber

7. Haji Hashim Ripin, Melaka. Supervisor / Professional Climber

8. Haji Mohamed Norhisam Hashim, Melaka. Supervisor / Professional Climber

9. Haji Ramli Sehad, Melaka. Supervisor / Professional Climber

10. Haji Mohd Anuar Abu, Melaka. Supervisor / Professional Climber

11. Haji Muliana Ahmad, Melaka. Supervisor / Professional Climber

12. Haji Sabri Jaka, Kelantan. Supervisor / Professional Climber

13. Haji Mohd Hamka, Selangor. Supervisor

14. Haji Mohd Airhan Rasullan. Supervisor

15. Pemandangan kawasan Masjidil Haram pada waktu malam.

16. Bertugas dan beribadah menghadap Kaabah.

17. Mempertaruh nyawa pada ketinggian 601 meter menggalas tugas dan tanggungjawab

18. Haji Armiazizul, 16 tahun pengalaman sebagai seorang climber.

19. Aspek keselamatan amat dititikberatkan, kepakaran dan ketelitian sebagai seorang climber.

20. Haji Mohd Najib sewaktu operasi pemasangan komponen jam.

22. Sewaktu operasi pemasangan komponen Menara Jam Abraj Al Bait.

23. Proses pemasangan crescent pada dome Shamia Expansions – projek ketiga yang melibatkan tenaga pakar Malaysia.

24. Bertugas menghadap Kaabah, satu pengalaman luar biasa MashaAllah.

25. Projek Mega pertama Menara Jam Abraj Al Bait pada tahun 2010 sehingga 2013.

26. Projek kedua Mataf Sementara siap dibina pada September 2013 & operasi membuka semula struktur binaan siap sepenuhnya pada 29 April 2016 – 24 hari, 24 jam waktu bekerja.

Baca lagi: Kenapa Mataf Sekarang Dibuka Dan Apa Istimewanya Mataf Baru Nanti?


Monoloque, Lan Dan Malique ‘Tunjuk Belang’ Untuk Sukan SEA 2017

Monoloque, Lan dan Malique bergabung untuk lagu rasmi Sukan SEA 2017, Tunjuk Belang. Harap-harap lagu ini dapat membakar semangat para atlet kita untuk berjuang sehabis baik ketika Sukan SEA nanti. Malaysia Boleh!


Tunjuk Hebat ‘Drift’ Di Hatyai, Seorang Rakyat Malaysia Terpaksa Bayar Ganti Rugi Sebanyak RM12,438

Sebelum kita ke sesuatu negara untuk melancong, kita haruslah tahu undang-undang negara terbabit dan juga tidak melakukan sebarang perkara yang boleh menyusahkan kita kelak.

Seorang rakyat Malaysia terpaksa membayar ganti rugi hampir 100,000 baht (RM12,438) kepada empat pemilik kenderaan di di sebuah kem gajah, Chang Puak Camp, Hatyai, Thailand gara-gara melakukan aksi drift berbahaya di tempat letak kereta.

Menerusi laporan, pemandu berusia 32 tahun yang membawa kereta BMW M2 itu membuat aksi drift di tempat letak berkenaan pada Jumaat lalu dan mengakibatkan sebuah kereta dan tiga lagi tuk-tuk yang berada tempat letak kereta terbabit mengalami kerosakan termasuk cermin pecah serta calar.

Difahamkan, selepas melakukan enam pusingan drift, pemandu itu meninggalkan tempat parkir terbabit tanpa menyedari tindakannya telah merosakkan kenderaan berkenaan.

Menurut Ketua Polis Pelancong Hatyai Leftenan Kolonel Anuwat Rithichai, pemilik kenderaan yang mengalami kerosakan membuat laporan polis pada hari yang sama.

“Polis berjaya mengesan kenderaan yang dibawa lelaki warga Malaysia itu di Kompleks Imigresen, Kastam, dan Kuarantin (CIQ) Sadao, Thailand kira-kira 6 petang Sabtu lalu. Pemandu itu bersama isterinya telah dibawa ke balai polis untuk bertemu dengan pemilik kenderaan yang terjejas,” katanya.

Pemilik kenderaan yang mengalami kerosakan tersebut pada mulanya menuntut sejumlah 107,000 baht sebagai ganti rugi. Namun selepas berunding, kedua-dua pihak bersetuju pemandu berkenaan membayar ganti rugi sebanyak 99,000 baht kepada empat pemilik kenderaan terbabit.